Twitter Kini Menyokong ‘Mod Malam’ Secara Rasmi Untuk Semua Peranti Android

Setelah bertahun lamanya pengguna berharap agar Twitter memperkenalkan fungsi ‘Mod Malam’ pada aplikasi tersebut, nampaknya bulan Julai 2016 ini telah menyaksikan kemunculan rasmi fungsi tersebut selepas sebulan ketirisan tentang maklumat itu tersebar di Internet.

Sokongan ‘Mod Malam’ pada aplikasi sosial popular untuk peranti Android ini sememangnya sangat dinanti-nantikan oleh pengguna bagi membantu mereka menggunakannya dengan lebih selesa apabila berada dalam persekitaran gelap. Bahkan mod sebegini sememangnya sangat efisien untuk peranti yang menggunakan paparan jenis AMOLED atau Super AMOLED dalam memastikan penjimatan bateri yang lebih baik.

Cara pengaktifan fungsi ‘Mod Malam’ ini sememangnya mudah kerana ia boleh terus diakses melalui tetingkap menu khas iaitu ‘Night mode’ yang boleh dilihat pada bahagian kiri paparan skrin. Sebaik sahaja mod ini diaktifkan, aplikasi Twitter akan diubah secara keseluruhannya ke warna biru gelap bagi menggantikan paparan berwarna putih sebelum ini.


Peranti vivo Dengan Pengimbas Cap Jari Di Sebalik Skrin Bakal Hadir Pada Tahun 2018?!

Berita mengenai penghasilan inovasi teknologi pengimbas cap jari di sebalik paparan skrin bukanlah sesuatu yang baru kerana sebelum ini vivo pernah memperlihatkan telefon pintar konsepnya pada Jun 2017 yang lalu. Nampaknya teknologi itu mungkin akan menjadi kenyataan apabila Synaptics yang turut berusaha untuk membangunkan teknologi itu telah mengumumkan kejayaan mereka untuk mengatasi isu yang dihadapi oleh Qualcomm sebelum ini.

Malah berdasarkan kepada tweet yang telah dikongsikan oleh penganalisa, Partrick Moorhead, dia telah mendedahkan gambar peranti vivo yang dilengkapi dengan pengimbas cap jari di sebalik skrin yang telah dihasilkan oleh Synaptics. Menurutnya lagi, sensor imej CMOS setebal 0.7mm ini berupaya untuk mengimbas cap jari melalui paparan OLED dengan begitu pantas dan mudah sekali.

Bahkan Synaptics sendiri turut mendakwa bahawa teknologi terbaru ini menjanjikan kepantasan dua kali ganda berbanding teknologi pengecaman wajah 3D atau lebih dikenali sebagai Face ID yang digunakan oleh Apple pada iPhone X. Kejayaan Synaptics dalam mengintegrasikan teknologi pengimbas cap jari di sebalik skrin pada peranti pra-pengeluaran dari vivo ini jelas mengesahkan kehadiran teknologi ini pada peranti vivo menjelang tahun 2018 nanti.


Fungsi Saved Post Muncul Di Instagram

Bagaimana jika anda ingin menyimpan atau menandakan post gambar di Instagram untuk dilihat semula pada masa lain. Teknik yang selalunya biasa dilakukan pengguna Instagram adalah dengan like dan kemudiannya mencari pada bahagian menu tetapan di mana anda boleh melihat kesemua post yang anda like. Lepas ini tidak perlu lagi berbuat demikian, kerana Instagram baru sahaja melancarkan fungsi terbaru yang membolehkan anda “menanda” post untuk dijenguk pada masa yang lain.

Pada versi aplikasi terbaru Instagram, anda dapat melihat ikon bookmark yang muncul di bahagian bawah kanan setiap post. Anda hanya perlu tap ikon tersebut dan post tersebut akan disimpan pada menu baru yang disediakan di ruangan utama profil anda, sangat mudah.


Beli Vivo V5/V5Plus Dan Berpeluang Memenangi Tiket Ke Hong Kong!

Anda suka berswafoto dan tidak tahu telefon pintar manakah yang menjadi pilihan? Bolehlah pilih Vivo V5 atau V5Plus kerana Dato Siti Nurhaliza pun memilihnya sebagai peranti untuk berswafoto bersama suami tercinta. Kamera depan yang berupaya untuk mengambil gambar bokeh seperti kamera DSLR menjadikan setiap gambar terasa anggun dan estetika. Selfie Softlight pula berfungsi sebagai kamera yang memastikan gambar anda terang dan cantik seperti di dalam studio professional.

Jika anda ingin nampak seperti seorang yang segak, anggun dan cantik seperti Dato Siti, bolehlah mencuba Vivo V5/V5Plus dan berpeluang memenangi tiket penerbangan ke Hong Kong selama 4H3M untuk 2 orang, TV LED x 3 unit, Vivo V5 x 5 unit dan Vivo speaker x 10 unit. Syaratnya anda hanya cuma perlu membeli peranti V5 atau V5Plus untuk melayakkan anda di dalam peraduan ini.

Apa lagi, segera ke wakil jualan yang sah berhampiran anda, tempoh bermula dari 28 Mac 2017 hingga 30 April 2017.


Pen Sentuh Genius GP-B200, Alternatif Jari Untuk Peranti Anda

Genius dengan bangganya mengumumkan pelancaran inovasi terbaru mereka, iaitu pen sentuh GP-B200 (iOS) dan GP-B200A (Android). Keseluruhan artikel akan menggunakan nama GP-B200 untuk merujuk kepada kedua-dua model.

GP-B200 adalah direka bagi memberikan rasa yang biasa kita rasai apabila menggunakan pen bebola dan ia meniru sentuhan jari kita pada peranti lantas mengurangkan cap jari yang selalu ditinggalkan pada skrin.

GP-B200 dilengkapi dengan mata pena khas yang boleh disimpan semula ke dalam badan pen, lantas memberikan jangka hayat jauh lebih baik dari pen sentuh lain yang berada di pasaran. Pen ini juga mesra alam dengan bateri boleh dicas semula yang bermaksud anda tidak lagi perlu membeli dan menukar bateri dengan kerap. 15 minit masa cas pen ini mampu memberikan anda masa penggunaan sehingga 8 jam, jelas menunjukkan keupayaan pen ini yang efisien dan mudah.


Raih Kehebatan dengan Siri RTX 30 ZOTAC GAMING GeForce

HONG KONG, 2 September 2020 /PRNewswire/ — ZOTAC Technology Limited, pengeluar global bagi inovasi, dengan bangganya mengumumkan kemunculan GPU Siri RTX 30 ZOTAC GAMING GeForce serba baharu yang berasaskan seni bina NVIDIA Ampere. Disepadukan dengan teknologi generasi seterusnya, RT Cores dan Tensor Cores yang dipertingkat, berbilang pemproses penstriman baharu dan memori yang sangat pantas, ZOTAC GAMING GPU mencetuskan permainan yang diperhebat dengan fideliti grafik-ultra.

GPU Siri RTX 30 NVIDIA GeForce baharu, RTX generasi kedua, menampilkan RT Cores, Tensor Cores baharu dan berbilang proses penstriman, membawakan visual yang mengagumkan, kadar bingkai yang luar biasa pantas dan pemecutan AI untuk permainan dan aplikasi kreatif. Dikuasakan oleh seni bina NVIDIA Ampere, yang menyampaikan peningkatan sehingga 1.9X prestasi-setiap-watt berbanding generasi terdahulu, Siri RTX 30 memperkasa pengalaman grafik dengan mudah pada semua resolusi, walaupun sehingga 8K pada kualiti tertinggi. GeForce RTX 3090, 3080 dan 3070 menonjolkan lonjakan generasi GPU terbesar dalam sejarah NVIDIA.

Siri RTX 30 ZOTAC GAMING GeForce memperkenalkan reka bentuk baharu dengan perkembangan termaju yang memberi gerakan dalam keadaan pegun dan kemajuan dalam penyejukan.

“Siri RTX 30 GeForce yang berasaskan kepada seni bina NVIDIA Ampere merupakan suatu kejaiban kejuruteraan,” kata Tony Wong, Ketua PEgawai Eksekutif ZOTAC. “Kami melangkah ke hadapan dengan memperkenalkan perbaikan pada tahap komponen, kekangan pada reka bentuk perkakasan luar dan kemajuan dalam penyejukan untuk menonjolkan yang terbaik daripada setiap GPU.”

“Kami benar-benar mengharapkan kehebatan kejuruteraan dan reka bentuk perkakasan yang berpandangan jauh daripada ZOTAC dalam mendorong seni bina GPU paling canggih lebih jauh lagi,” kata Matt Wuebbling, naib presiden pemasaran GeForce global di NVIDIA.

Sentiasa menjadi kegemaran pemain PC dengan reka bentuknya yang menonjol dan prestasi hebat, reka bentuk AMP Extreme serba baharu memperkenalkan HoloBlack, reka bentuk unik yang merangkumkan kemasan holografik seakan-akan aurora yang memberi gerakan dalam keadaan pegun. Peralihan yang berkembang maju dari segi warna bergantung pada sudut pandangan dengan ketelusan yang hanya dapat dilihat apabila cahaya SPECTRA 2.0 RGB bercahaya di bawahnya.

Gaya rekaan untuk menyatukan bahagian depan mahupun belakang diteruskan dengan merangkumkan plat belakang lilit dengan penambahan lampu ARGB. Ciri pengepala RGB 3-pin baharu membolehkan penyambungan jalur RGB LED luar untuk disegerakkan dengan lampu kad grafik.

Meskipun plat hadapan dan plat belakang tuangan acuan logam memastikan ketahanan fizikal yang menyeluruh, AMP Extreme turut menampilkan POWERBOOST, cip tahan suhu tinggi yang mendayakan kelanjutan usia yang berterusan dan prestasi yang lebih kuat.

Penampilan Sulung Trinity dan Twin Edge

Siri RTX 30 ZOTAC GAMING GeForce menampilkan Trinity dan Twin Edge, model tiga kipas dan dwi-kipas. Kedua-dua Trinity, Twin Edge dan AMP Extreme dilengkapi dengan sistem penyejukan IceStorm 2.0 yang lebih baik.

Penyejuk berkuasa memperkenalkan kemajuan di bawah hud dan dibina khas untuk liputan lebih luas bagi memastikan GPU lebih sejuk dan beroperasi dengan lebih hebat. Kipas 11-bilah baharu meningkatkan aliran udara sehingga 10% apabila dibandingkan dengan reka bentuk generasi terdahulu kami manakala pelarasan pada reka bentuk penenggelam haba, susun atur paip haba yang lebih baik dan liputan yang lebih luas menyumbang kepada prestasi keseluruhan yang lebih baik. Ciri henti kipas FREEZE juga telah diperluaskan agar tersedia untuk lebih banyak model berbanding sebelumnya.

Manfaatkanlah ZOTAC GAMING FireStorm Utility untuk melaraskan kad grafik, mengawasi GPU, menyelaraskan kelajuan kipas dengan model berciri Kawalan Kipas Aktif (Active Fan Control), menyesuaikan lampu RGB dan banyak lagi.

Model-model Trinity melibatkan Siri RTX 30 ZOTAC GAMING GeForce boleh didapati bermula pada separuh kedua September 2020, manakala model-model AMP Extreme dan Twin Edge dijangka tersedia pada Oktober 2020.

Di sebalik pandangan tajam mata robot, terdapatnya kekuatan dan teknologi masa depan yang mengisi ego mereka yang tidak terkalahkan dan pertempuran yang dialami. Ditubuhkan pada tahun 2017, ZOTAC GAMING ialah perintis pergerakan yang muncul terus daripada teras jenama ZOTAC yang bertujuan untuk mencipta perkakasan permainan PC yang paling maju buat mereka yang gemarkan permainan. Ia merupakan lambang kehebatan kejuruteraan dan kepakaran reka bentuk kami yang mewakili lebih sedekad prestasi jitu, menjadikan ZOTAC GAMING sebagai kekuatan utama yang tercipta dengan matlamat untuk membawa pengalaman permainan PC yang terbaik.

Keywords: Electronics Gaming Computer/Electronics Consumer Electronics Entertainment Sports Licensing/marketing agreements New products/services


5 Keistimewaan Razer Phone : For Gamers. By Gamers.

Dengan menggunakan slogan “for gamers, by gamers”, Razer dengan bangganya telah memperkenalkan smartphone pertama keluarannya yang sudah tentunya memfokuskan kepada aspek permainan mudah alih.

Kemunculan Razer Phone yang baru sahaja dilancarkan secara rasmi baru-baru ini sememangnya sangat dinanti-nantikan oleh ‘kaki game’ kerana ia tlah membawakan sokongan spesifikasi yang sangat sesuai untuk golongan tersebut. Jadi apa kata anda teruskan membaca ruangan ini bagi melihat sendiri apakah keistimewaan dan juga ciri-ciri menarik yang dimiliki oleh Razer Phone…

Kelebihan sokongan paparan skrin dengan teknologi ‘120Hz Ultramotion’ yang pertama pernah digunakan pada smartphone ini menjanjikan paparan tanpa isu motion lag (pergerakan yang tersekat-sekat) dan juga efek ghosting. Sememangnya paparan 120Hz ini terasa jauh lebih sempurna dan lancar berbanding paparan skrin biasa.

Manakala UltraMotion pula merupakan teknologi yang mampu memastikan GPU dan paparan skrin sentiasa menjalankan proses synchronization secara dinamik bagi memastikan kelancaran paparan dan juga penambahbaikan ketahanan bateri yang jauh lebih baik.

Paparan skrin pada Razer Phone boleh dianggap yang terbaik di pasaran kerana ia menggabungkan antara teknologi terbaik boleh anda dapati pada smartphone pada masa ini. Ini jelas dapat dilihat melalui penggunaan paparan skrin berukuran 5.7 inci dengan resolusi 1440 x 2560 piksel, kadar refresh 120Hz, skrin ‘UltraMotion’, gamut warna yang luas dan hadir dengan paparan berkualiti dari IGZO LCD.

Pengalaman audio Razer Phone sememangnya memukau kerana ia bukan sahaja menyokong speaker stereo yang terletak pada bahagian panel depan, malah ia juga turut dilengkapi dengan teknologi audio terbaik dari Dolby Atmos. Tidak cukup dengan itu, ia juga menjadi smartphone pertama di dunia yang menerima pengiktirafan audio dari THX.

Kombinasi antara speaker stereo yang menyokong amplifier berasingan dan juga teknologi audio terbaik, ia sememangnya menjanjikan pengalaman multimedia yang lebih sempurna kerana ia berupaya menghasilkan audio dengan efek sinematik.

Ketiadaan port 3.5mm audio jack pada Razer Phone mungkin sedikit mengecewakan bagi sesetengah pengguna, tetapi penyingkiran port itu ternyata tidak sia-sia apabila ia telah menampilkan sokongan adapter 3.5mm audio jack ke USB Type-C dengan keupayaan 24-bit DAC.

Apa yang pasti, pengalaman bermain permainan mudah alih, mendengar muzik ataupun menonton video dengan sambungan headphone terasa jauh lebih baik.

Sesuai dengan fokus utama Razer Phone sebagai sebuah smartphone ‘gaming’, ia telah dikuasakan dengan spesifikasi terbaik iaitu Qualcomm Snapdragon 835 dan juga RAM berkapasiti 8GB.

Ini jelas memperlihatkan bahawa Razer Phone memiliki kapasiti RAM yang jauh lebih besar berbanding peranti flagship yang lain seperti iPhone 8 Plus (3GB), LG V30 (4GB) dan juga Samsung Galaxy Note8 (6GB). Malah sokongan memori 8GB ini juga menyamai kapasiti RAM yang digunakan pada MacBook Pro.

Sokongan spesifikasi yang berkuasa dengan rekaan kerangka logam unibodi pada Razer Phone sememangnya memerlukan pengaliran haba yang terbaik. Ini sangat penting dalam memastikan prestasi peranti sentiasa pada tahap optimum dan mampu mengelakkan daripada isu overheating ketika permainan dengan grafik tinggi dimainkan.

Di dalam acara tersebut, Razer Phone dikatakan memiliki prestasi pengaliran haba terbaik bagi sebuah smartphone. Sungguhpun begitu, Razer tidak pula berkongsi dengan lebih terperinci berhubung perkara tersebut.

Prestasi yang berkuasa sudah tentunya memerlukan bateri dengan kapasiti yang besar. Menyedari akan kepentingan tersebut, Razer Phone telah dilengkapi dengan bateri berkapasiti mencecah sehingga 4,000mAh.

Ini dilihat berbeza dengan kebanyakan pengeluar yang mengambil pendekatan untuk tampil dengan bateri berkapasiti lebih kecil bagi menampilkan rekaan kerangka yang nipis dan kompak.

Sokongan kapasiti bateri yang besar sudah tentunya memerlukan teknologi pengecasan pantas bagi memastikan masa mengecas yang lebih cepat. Oleh itu, Razer Phone telah menjadi smartphone pertama di dunia yang menyokong teknologi pengecasan Qualcomm Quick Charge 4+.

Ini bermakna anda boleh mengecas dari 0% hingga 85% atau bersamaan dengan 3,400mAh dalam tempoh satu jam menggunakan teknologi terbaru dari Qualcomm.

Sebagaimana trend peranti flagship yang lain, Razer Phone turut dilengkapi dengan keupayaan penggambaran dwi kamera. Kedua-dua lensa ini menyokong sistem kamera sama seperti Apple iPhone 8 Plus dan juga Samsung Galaxy Note8 dengan penyediaan satu lensa bersudut luas dan satu lensa telefoto dengan kemampuan 2x zum optikal.

Untuk lensa pertama ia menyokong resolusi 12 Megapiksel dengan aperture f/1.75, manakala lensa kedua pula beresolusi 13 Megapiksel dengan aperture f/2.6.

Walaupun menyokong dua lensa berasingan, fungsi 2x zum optikal pada Razer Phone menawarkan terasa jauh lebih lancar berbanding kebanyakan peranti lain di pasaran. Ini kerana anda boleh melihat proses zum secara berperingkat dan bukannya terus bertukar dari lensa sudut luas ke lensa telefoto secara drastik.

Proses 2x zum optikal yang lebih lancar ini berjaya dicapai melalui gabungan gambar yang diambil menggunakan kedua-dua lensa itu secara serentak.

Razer Phone dijual pada harga USD699 atau bersamaan kira-kira RM2,931 (USD1 = RM4.19) dan boleh ditempah secara atas talian bermula 1 November 2017 yang lalu di Razer Store.


[Ura-Ura]: HUAWEI Mate 30 Pro Dikhabarkan Bakal Disertakan Dengan 7 Kamera?

Siri HUAWEI Mate 30 bakal tiba tidak lama lagi yang pastinya membuatkan orang ramai teruja. Menariknya, terdapat beberapa imej tertiris yang memaparkan HUAWEI Mate 30 Pro dikatakan akan didatangkan dengan 7 kamera!!!

Menurut gambar yang dikongsikan oleh @onleaks, HUAWEI Mate 30 Pro ini bakal hadir dengan sistem tri-kamera bagi kamera belakang dan 4 kamera di bahagian belakang.

Menerusi imej yang tertiris ini juga, ia tidak di hadirkan dengan butang laras suara.

Bagi yang belum mengetahui, siri HUAWEI Mate 30 ini akan di lancarkan pada 19 September ini. Jadi teruskan bersama kami untuk mendapatkan maklumat lanjut mengenai peranti ini.


Xiaomi Mi CC9 Pro Rasmi – Sokong 5 Kamera Utama + Snapdragon 730G + Bateri 5,260mAh

Sekian lama mengacah, akhirnya Xiaomi Mi CC9 Pro kini rasmi! Penampilan Mi CC9 Pro kali ini membawa sejumlah penawaran luar biasa yang sangat menarik dan di luar jangkauan akal. Terbaiklah, memang mantul!

Untuk paparan, Xiaomi Mi CC9 Pro membawakan paparan bersaiz 6.47″ OLED dengan resolusi FHD+ dan nisbah aspek sebanyak 19:5:9. Peranti ini didatangkan dengan binaan ergonomik di mana ia menyertakan kemasan melengkung pada bahagian tepi. Di samping itu, ia juga menyertakan takuk kecil pada bahagian atas skrin yang menempatkan kamera selfie sebesar 32MP. Untuk keselamatan, peranti ini ditanam dengan sokongan pengimbas cap jari terbina pada paparan.

Untuk spesifikasi dalaman, peranti ini dikuasakan oleh cip pemproses Snapdragon 730G dengan sokongan memori sehingga 8GB RAM dan storan dalaman sehingga 256GB. Melengkapi peranti adalah bateri berkapasiti 5,260mAh dengan sokongan pengecasan pantas 30W – Xiaomi mendakwa ia berupaya mengecas penuh 100% dalam hanya 65 minit sahaja.

Untuk persediaan kamera, peranti ini menyokong lima kamera utama dengan gabungan lensa 108MP + 20MP (117º Ultra-wide angle) + 12MP (2x Optikal Zum) + 5MP (10x Hibrid Zum) + 2MP (macro). Menariknya, lensa utama 108 MP menggunakan sensor ISLCELL Bright HMX Samsung – yang dibangunkan bersama Samsung dan mula diperkenalkan pada Mi Mix Alpha sebelum ini.

Xiaomi Mi CC9 Pro menggunakan antaramuka MIUI 11 berasaskan Android 9 Pie dan tersedia dalam tiga warna menarik seperti Aurora Green, Glacier White dan Midnight Black. Xiaomi Mi CC9 Pro ditawarkan di pasaran China pada harga seperti berikut :


OnePlus 6 Akan Mula Dijual Pada Harga Bermula RM2,399 Di Malaysia Bermula Jun

Mi Han Sdn. Bhd selaku pengedar tunggal di Malaysia hari ini mengumumkan bahawa pihaknya akan membawa masuk OnePlus 6 secara rasmi ke pasaran tempatan bermula Jun ini. OnePlus 6 yang sedia maklum merupakan sebuah peranti induk yang hadir dengan wajah baharu menampilkan rekaan skrin bertakuk dan perkakasan dalaman berkuasa tinggi.

OnePlus 6 dilengkapi skrin AMOLED Optic 6.28-inci yang berteknologi DCI-P3 mampu memberikan warna paparan yang lebih baik berbanding generasi sebelum ini. Ia dikuasakan dengan teras Qualcomm Snapdragon 845 dengan RAM sehingga 8GB bersama-sama Android 8.1 Oreo dan antaramuka OxygenOS.

Dwi kamera berteknologi serba baru menyediakan sensor 16 MP + 20 MP menawarkan penggambaran yang lebih baik melalui sistem penstabilan imej (OIS), aperture f/1.7, sokongan video 4K, dan video gerak perlahan 1080 piksel pada 240fps. Sementara kamera depan yang tersorok di bahagian takuk didatangkan dengan kamera 16 Megapiksel f/2.0.

Apa yang tetap menjadi tarikan pada peranti OnePlus ialah teknologi pengecasan pantas Dash Charge yang pantas. OnePlus 6 dibekalkan bateri berkapasiti 3,300mAh yang mampu memberikan kuasa sehari hanya dengan 30 minit pengecasan. Selain itu, butang selak fizikal di sisi kerangka memudahkan pengguna untuk meletakkan peranti dalam keadaan Ring, Vibrate, atau Silent.

OnePlus 6 dengan pilihan warna Mirror Black (berkilau), Midnight Black, dan Silk White akan dijual di wakil-wakil sah Min Han Sdn. Bhd seluruh Malaysia bermula 10 Jun 2018. Harga untuk warna dan varian boleh lihat di bawah:

Dalam masa sama, sesi pra-tempahan turut dibuka bermula 5 hingga 7 Jun 2018 di Lazada untuk mendapatkan baucar beli-belah bernilai RM50.


Reviu Eksklusif: Samsung Galaxy M20, Spesifikasi Luar Biasa Bagi Kelas Permulaan!!!

Samsung baru sahaja melancarkan model terbaharu iaitu Galaxy M20 dan memberikan spesfikasi yang terbaik bagi harga yang mampu milik. Sungguhpun peranti ini berada pada kelas permulaan, namun ia tidak lupa untuk memberikan spesfikasi yang terbaik kepada pengguna.

Reka bentuk peranti ini di lihat sangat baik khususnya bagi kelasnya. Sungguhpun bahagian belakang diperbuat daripada plastik, namun ia pastinya memberikan 1 perasaan yang selesa ketika memegangnya. Berikut adalah rupa paras peranti ini:

Peranti ini sebenarnya bukan ‘biashe-biashe’ bagi kelasnya. Ia disertakan dengan Android 8.1 (Oreo) dan cip pemproses Exynos 7904 Octa-core 1.8GHz. Galaxy M20 dibekalkan dengan 4GB RAM dan storan dalaman 64GB. Pastinya menjanjikan kelancaran ketika menggunakan peranti ini. Berikut adalah spesifikasi penuh peranti ini:

4GB + 64GB, sokong kad microSD sehingga 512GB

13MP + 5MP (f/1.9 + f/2.2)

Menariknya, peranti ini dihadirkan dengan paparan skrin dengan 6.3 inci dan infinity-V yang pastinya memberikan tontonan yang lebih luas. Sungguhpun peranti ini berada pada kelas permulaan, tetapi Samsung tidak mengabaikan kualiti tontonannya apabila peranti ini tampil dengan FHD+. Jadi kejelasan tontonan masih lagi berada pada tahap yang memuaskan.

Dari segi prestasi, ia dihadirkan dengan pemproses Exynos 7904 Octa-core 1.8GHz pastinya memaparkan prestasi yang tidak mengecewakan bagi kelasnya. Tiada lag ketika menggunakan peranti ini. Menerusi hasil ujian yang dilakukan menerusi AnTuTu Benchmark dan Geekbench 4, ia memperlihatkan hasil yang sangat baik. Berikut merupakan keputusan ujian:

Samsung Galaxy M20 ini bukanlah direka sebagai peranti gaming tetapi menariknya, ia mampu mempamerkan prestasi gaming yang memuaskan. Ia dihadirkan dengan Game Launcher yang mana mampu mempertingkatkan prestasi permainan pada peranti ini dengan klik pada Game Performance atau jika anda ingin menambahkan keasyikkan bunyi anda perlu memilih Game sound.

Jadi anda akan dapat merasai pengalaman bermain permainan mudah alih pada peranti yang berada pada kelas ini dengan sangat baik. Berikut adalah kesan grafik menerusi 2 permainan mudah alih yang dimainkan iaitu Mobile Lengend dan PUBG.

Seperti yang diketahui, peranti ini dihadirkan dengan kapasiti bateri yang sangat besar iaitu 5000mAh!!! kami telah menguji sejauh mana ketahanan bateri ini jika digunakan pada kadar yang maksima. Kami telah mempertingkatkan keterangan telefon, mematikan fungsi mod penjimatan tenaga, menggunakan beberapa aplikasi media sosial seperti Instagram, Facebook dan Twitter dan kami juga telah menguji ketika bermain
game Mobile legend dan PUBG.

kami telah menguji dari jam 11.49 pagi ketika bateri masih berada pada 100%. Selepas 5.56 petang, kami mendapati bateri masih banyak iaitu 43%. Dari ujian ini menunjukkan bahawa peranti ini mampu bertahan dengan sangat lama walaupun melakukan pelbagai tugasan.

Walaupun peranti ini berada dalam kelas permulaan, namun Samsung tidak lupa untuk menyediakan sistem keselamatan yang baik pada peranti ini. Ia dihadirkan dengan sistem pengimbas cap jari di bahagian belakang dan pengecaman wajah pada kamera hadapan. Cara tetapannya juga mudah:

Peranti ini dihadirkan dengan 13MP(F1.9) + 5MP (F2.2) bagi kamera belakang dan 8MP (f/2.0) bagi kamera swafoto pastinya sesuatu yang luar biasa yang ditemui pada peranti kelas ini. Ia menyajikan hasil gambar yang baik dan cantik. Peranti ini disertakan dengan sokongan Ultra-wide angle membolehkan anda merakam gambar portrait yang lebih luas selain pemandangan atau gambar berkumpulan tanpa masalah.

Fungsi kamera yang pelbagai seperti sticker, dan live focus juga menambahkan lagi kepelbagaian penggunaan kameranya. Jadi pengguna tidak akan berasa bosan ketika menggunakan kamera telefon ini.

Berikut adalah hasil gambar menerusi Samsung Galaxy M20:

Secara keseluruhan bagi peranti kelas permulaan ini, Galaxy M20 pastinya menjanjikan spesifikasi yang sangat baik demi kepuasan pengguna. Sistem operasi dan pemproses yang tidak mengecewakan pastinya membantu melancarkan proses penggunaan peranti ini.

Tampil dengan kapasiti bateri sebanyak 5000mAh memberikan daya tahan kepada peranti ini yang secara langsung memberikan tempoh penggunaan yang lebih lama kepada pengguna. Tidak dilupakan prestasi gaming dan kamera yang turut tidak mengecewakan pastinya menjanjikan pengalaman yang lebih menyeronokkan ketika menggunakan Samsung Galaxy M20!!

Jadi apa tunggu lagi!!! Dapatkan Samsung Galaxy M20 pada harga RM799. Ia pasti berbaloi bagi peranti kelas permulaan!!!


Instagram Kini Membenarkan Anda Memuat Turun Video Live

Fungsi Video Live mula diperkenalkan di Instagram pada penghujung tahun lalu, namun bagi mereka yang sudah biasa menggunakan fungsi tersebut pada platform lain, anda pasti sedar bahawa terdapat satu kekurangan pada Video Live Instagram di mana tiada pilihan untuk anda menyimpan Video Live yang telah pun anda siarkan.

Kini Instagram sudah pun mula menawarkan fungsi tersebut bagi membolehkan anda menyimpan video yang telah anda kongsikan bersama pengikut anda di Instagram. Pastinya ramai yang gembira mendengar berita ini kerana komuniti pengguna Instagram sudah pun meminta fungsi ini semenjak Live pertama kali diperkenalkan, namun Instagram enggan menunaikannya pada ketika itu.

Kemas kini aplikasi Instagram anda untuk membolehkan anda menyimpan Video Live.


Lazada Buat Tawaran Menarik Untuk Peranti vivo Sempena Tahun Baru Cina

Bagi anda yang sedang mencari telefon pintar baharu, ini adalah masa yang sesuai kerana Lazada kini mengadakan promosi hebat untuk barisan peranti vivo terpilih. Hadiah sehingga RM200 akan diberikan kepada pelanggan Lazada bersempena Tahun Baru Cina yang akan disambut tidak lama lagi.

Untuk permulaan, Lazada tawarkan vivo V7 dengan hadiah merupakan beg galas laptop vivo edisi terhad bersama kad memori 16GB serta AngPau merah edisi 2018. Jika anda mencari telefon dengan harga lebih bajet, vivo Y69 dan Y65 ditawarkan dengan hadiah iaitu thermos vivo dan kalendar 2018. Sementara untuk vivo Y53 hadiah menarik akan diberikan disamping pembelian vivo Y25 akan menerima kemeja-T vivo FIFA 2018.

Kesemua tawaran menarik ini bermula 29 Januari hingga 31 Januari 2018 iaitu selama tiga hari.

Untuk informasi lanjut, anda boleh kunjungi laman Facebook vivo Malaysia atau terus ke Lazada.


April

April merupakan aplikasi terbaru yang dibina oleh developers sama yang membawakan aplikasi hit Camera360. Dari dalam aplikasi April, anda boleh memilih beberapa gambar untuk dijadikan imej kolaj. April sedikit berbeza dari aplikasi kolaj lain, anda boleh menetapkan apa juga jenis layout yang anda mahukan, ini bermakna anda mempunyai kebebasan untuk melakukan modifikasi.

Selain itu April juga hadir dengan filternya yang tersendiri, anda boleh mengaplikasikan filter ini kepada semua gambar di dalam kolaj bagi menghasilkan mood dan efek yang lebih selari pada semua gambar.


Yodoo Kini Membawakan Aksi Strim Tanpa Henti Melalui Usahasama Epik Dengan IQiyi!!

Atasi kebosanan di rumah dengan menonton filem, rancangan kegemaran anda, dan macam-macam lagi! Yoodo telah berganding tenaga dengan iQiyi untuk membawakan pengalaman penstriman dan hiburan terbaik dengan add-on 20GB baharu iQiyi pada hanya RM1. Yoodo, perkhidmatan mudah alih digital sepenuhnya dan boleh diubahsuai yang pertama di Malaysia akan mengadakan promosi RM1 ini bermula 1 Julai sehingga 30 September 2021.Selepas tempoh ini, harganya adalah RM7 bagi 20GB yang sama bermula 1 Oktober 2021.

Dalam satu siri pemberian secara ‘siapa cepat dia dapat’, Yoodo akan memberikan 5,000 pas VIP Standard iQiyi International secara percuma bermula dari 1 Julai 2021. Pas VIP Standard iQiyi International tersebut membolehkan para pengguna menikmati pengalaman tontonan tanpa iklan, strim melalui beberapa skrin dan peranti secara serentak, tonton episod seterusnya dengan lebih awal, dan banyak lagi.

Semua pengguna Yoodo boleh menebus dan menikmati pas VIP Standard iQiyi International secara percuma selama sebulan. Manakala bagi pengguna iQiyi yang mula melanggan Yoodo ketika tempoh promosi ini pula akan menikmati manfaat berganda iaitu tambahan RM1 tersebut dan juga dapt menebus satu pas VIP Standard iQiyi International

Antara Ogos 2020 dan Februari 2021, iQiyi dinobatkan sebagai aplikasi penstriman OTT yang paling banyak dimuat turun di App Store dan Play Store, mengikut syarikat tersebut.

Usahasama dengan iQiyi merupakan sebahagian daripada usaha berterusan Yoodo dalam membawakan tambahan hiburan, termasuklah Spotify, YouTube, Joox dan banyak lagi. Yoodo juga baru-baru ini telah membawakan kembali promosi 20GB untuk RM20 yang kini boleh dinikmati oleh semua pengguna Yoodo. Untuk maklumat lanjut tentang tawaran ini serta promosi Yoodo yang lain, sila layari: www.yoodo.com.my


ZTE lancarkan telefon pintar 5G pertama di dunia dengan kamera bawah paparan pada 1 September 2020

SHENZHEN, China, 18 Ogos 2020 /PRNewswire/ — ZTE Corporation (0763.HK/000063,SZ), penyedia utama antarabangsa bagi teknologi telekomunikasi, perusahaan dan pengguna teknologi untuk internet mudah alih, hari ini mengumumkan bahawa ia akan melancarkan ZTE Axon 20 5G di China pada 1 September 2020. Peranti ini akan menjadi telefon pintar 5G pertama yang dihasilkan secara besar-besaran di dunia yang menampilkan kamera bawah paparan, menandakan satu lagi kejayaan penerokaan ZTE dalam telefon pintar paparan penuh yang sebenar.

Bertujuan untuk terus memberi pengguna pengalaman pengguna yang unggul, ZTE komited untuk mempercepat pembangunan teknologi inovatif. ZTE telah mencapai banyak kejayaan dalam bidang paparan telefon pintar, termasuk melancarkan paparan sensitif tekanan pertama di dunia, telefon pintar paparan 3D dengan mata kasar pertama di dunia, serta telefon pintar skrin dua lipat pertama di dunia.

Pada tahun 2019, ZTE memimpin pelancaran telefon pintar 5G komersial pertama, ZTE Axon 10 Pro 5G, di China, negara-negara Nordik dan Timur Tengah. Peranti ini mempunyai paparan lengkung yang unik dan ringkas menggunakan teknologi pembungkusan Oncell-Metal Mesh dan COP yang canggih.

Semua penggiat industri utama telah menggunakan telefon pintar kamera bawah paparan. Pengguna juga telah menyaksikan evolusi bentuk paparan telefon pintar daripada paparan takuk, paparan takuk titis air, telefon pintar kamera swafoto pop timbul, hinggalah kepada paparan lubang tebuk.

Dengan melancarkan telefon pintar 5G pertama di dunia dengan kamera di bawah paparan, ZTE akan terus mempromosikan pembangunan teknologi paparan dalam industri telefon pintar, dan oleh yang demikian membawakan pengalaman revolusi kepada semua pengguna.

ZTE ialah penyedia sistem telekomunikasi canggih, peranti mudah alih dan penyelesaian teknologi perusahaan kepada pengguna, pengendali, syarikat dan pelanggan sektor awam. Syarikat ini komitmed untuk menyediakan pelanggan dengan inovasi hujung ke hujung yang bersepadu untuk memberikan kecemerlangan dan nilai ketika sektor telekomunikasi dan teknologi maklumat bergabung. Disenaraikan di bursa saham Hong Kong dan Shenzhen (kod saham saham H: 0763. Kod saham saham HK / A: 000063.SZ), ZTE menjual produk dan perkhidmatannya di lebih 160 negara.

Margaret MaZTE CorporationTel: +86 755 26775189Emel: ma.gaili@zte.com.cn

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment New products/services


Maxis Bersama Huawei Menandatangani MoU Program Pemecutan 5G

MWC 2019 memperlihatkan pelbagai teknologi bakal diperkenalkan ke pasaran, terutamanya peranti 5G menjadi taruhan utama bagi trend seterusnya. Susulan itu, Maxis dan Huawei telah mengadakan sesi menandatangani memorandum persefahaman (MoU) semasa acara tahunan ini.

Menerusi persefahaman tersebut, kedua-dua pihak akan bekerjasama untuk mempercepatkan rangkaian 5G di Malaysia. MoU ini bertujuan untuk bekerjasama dalam percubaan 5G yang lengkap dengan sistem dan perkhidmatan hujung-ke-hujung.

Maxis telah lama memulakan perjalanan 5G dan memberi tumpuan kepada percubaan, pelaburan serta pembangunan infrastruktur rangkaian untuk bersiap sedia bagi masa depan, di mana penyelesaian pintar akan menjadi sebahagian daripada kehidupan seharian.

Lebih-lebih lagi perkembangan 5G memerlukan koperasi dari semua rakan kongsi dalam membawa innovasi terkini ke pasaran.


SKEMA menyusun atur kemajuan pertamanya dalam AI

PARIS, 2 Februari 2021 /PRNewswire/ — Setahun selepas pelancaran pelan strategik 2020-2025, SKEMA dengan sukacitanya mengumumkan beberapa kemajuan yang utuh terutama dalam kecerdasan buatan (AI):

Dengan kewujudan SKEMA AI Institute, AI sedang diterapkan ke atas semua program dan kampus.

Sebagai syarikat yang mendepani kemajuan pada tahun 2019 dengan pembukaan Pusat Penyelidikan AI di Montreal, SKEMA memperoleh momentum dengan tertubuhnya SKEMA AI Institute, sebuah sistem global yang menyatukan kira-kira dua puluh orang profesor dan pakar dalam AI serta menyusun atur strategi AI milik sekolah ini – daripada penyelidikan kepada aplikasi yang utuh dalam semua program sekolah – seraya melakar wilayah serta ekosistem di seluruh kampusnya di Perancis dan luar negara.

Dalam konteks ini, kerjasama bersejarah antara sekolah tersebut dengan UCA (University Côte d’Azur) khususnya Institut 3IA Côte d’Azur, adalah amat berharga dan perlu dinyatakan.

Bagi Alice Guilhon, Dekan Sekolah Perniagaan SKEMA: “Adalah penting untuk memperkenalkan AI ke dalam semua program akademik SKEMA. Ia juga membentuk salah satu tonggak SKY25: yang kami panggil hibridisasi. Hibridisasi ialah salah satu pemacu hasrat kami untuk muncul sebagai sekolah ‘Avant-Garde’ dengan mencadangkan hibridisasi secara 100% ke atas program kami: AI, memberi khidmat kepada dunia perniagaan.”

Kita dapat memerhatikan perkara berikut dalam beberapa kemajuan di bidang AI:

Asma Hanafi, seorang pelajar dalam program Master in Management (Program Grande Ecole) yang telah memilih program “IA untuk pengurus”, berkata: “Nilai tambah program latihan AI seperti ini terletak secara khusus pada ciri semula jadinya yang teknikal. Sebagai pelajar sekolah perniagaan yang sedang memohon latihan amali serta mempunyai kemahiran dalam pembelajaran mesin dan pengaturcaraan, ia menjadikan kami suatu profil yang menarik dengan kelebihan yang luar biasa. Saya merasai kelebihan ini semasa ditemu bual untuk pencarian latihan amali kerana hal ini telah menimbulkan rasa ingin tahu beberapa orang perekrut. Hari ini, AI merupakan suatu bahagian yang penting dalam semua sektor aktiviti. Ia menyumbang kepada penyelidikan, inovasi dan proses membuat keputusan, sama ada untuk tujuan pemasaran, sumber manusia, kewangan dan lain-lain. Pengurusan dan analisis data merupakan isu yang dihadapi oleh semua syarikat. Oleh itu, penting bagi pengurus masa hadapan untuk mengetahui bagaimana menguasai subjek utama tersebut.”

Setakat ini, lebih daripada 70% program SKEMA merangkum dimensi AI dalam pengajaran mereka. Dengan SKEMA AI Institute dan program baharunya, gambaran awal sekolah ini akan akhirnya menjadi entiti khusus di bawah nama “SKEMA AI School for Business”.

Untuk maklumat lanjut tentang inisiatif ini, sila lihat brosur SKEMA AI for Business: http://bit.ly/2YnnLGL.


Reviu Eksklusif: Cubaan Perfect 10 Dari HTC?

HTC 10 agak lambat menjengah pasaran Malaysia, peranti ini sudah lama dilancarkan di negara-negara luar dan menerima reaksi yang sangat positif dari pengguna. Ramai dari mereka memuji HTC 10 kerana memiliki reka bentuk yang elegan, kualiti binaan yang baik dan juga tambah baik pada sistem kamera berbanding model dari HTC sebelum ini. HTC 10 dianggap sebagai tiket HTC untuk membuat kemunculan semula mereka dalam pasaran kompetitif smartphone premium, namun adakah HTC 10 mampu memberikan skor 10 yang sempurna buat HTC? Baca ulasan kami untuk mengetahuinya.

HTC mempunyai reputasi sebagai salah satu pengeluar peranti Android yang mempunyai reka bentuk yang baik dan berkualiti tinggi. Namun rekaan HTC 10 bukanlah sesuatu yang baru, ia mengambil ciri dan estetik rekaan peranti terdahulu seperti HTC One M7, apa yang HTC lakukan adalah mengambil ciri dan estetik tersebut lalu menambah baik dan memberikan perincian terhadap reka bentuk peranti ini. Hasilnya adalah sebuah peranti yang sangat premium.

Besi adalah komponen utama dalam binaan HTC 10 dan sekaligus memberikan rupa dan kemasan yang premium pada smartphone ini. Bagi peminat smartphone rangka besi, anda pasti tidak akan kecewa dengan HTC 10, ia sangat solid ketika digenggam. Editor secara peribadi sangat menyukai apa yang HTC lakukan pada bahagian sisi belakang peranti, potongan sisi tersebut memberikan HTC 10 rupa yang unik berbanding peranti lain.

HTC 10 boleh digambarkan sebagai peranti yang mempunyai rekaan yang macho dan maskulin, sementara peranti seperti Samsung Galaxy S7 Edge mempunyai rekaan yang lebih elegan dan feminin. Ini tidak bermakna peranti ini hanya sesuai digunakan golongan lelaki, apa yang editor maksudkan adalah reka bentuk HTC 10 lebih robust dan garang berbanding Galaxy S7 Edge yang sedikit sleek dan elegan.

Butang yang ada pada HTC 10 pula tidak mengecewakan, tactile feedback yang diberikan butang apabila ia ditekan sangat baik dan editor mendapati bahawa kesemua butang yang ada pada peranti ini dipasang dengan kemas dan tidak longgar. Salah satu bukti bahawa HTC amat menitikberatkan aspek rekaan boleh dilihat pada butang kuasa peranti ini yang mempunyai tekstur bergerigi. Tekstur ini bukan sahaja memberikan visual unik pada bahagian sisi peranti, malah berfungsi sebagai panduan kepada pengguna apabila peranti dikendalikan dalam keadaan gelap, dengan mudah editor dapat mencari butang kuasa tanpa melihat peranti.

Sisi bawah pula menempatkan akses sambungan USB Type-C, mikrofon dan juga speaker. Pemilihan USB Type-C untuk model HTC 10 adalah sesuatu yang baik memandangkan sambungan generasi baru ini mempunyai keupayaan dan kemampuan yang jauh lebih baik berbanding microUSB. Jika dilihat pada pasaran smartphone yang terbaru dan terkini, majoriti peranti yang dilancarkan menggunakan sambungan USB Type-C, dijangkakan tidak lama lagi sambungan ini akan menjadi sambungan universal bagi dunia peranti pintar mudah alih.

Namun bagi mereka yang ingin mendapatkan HTC 10 atau mana-mana peranti dengan sambungan USB Type-C, editor menyarankan anda mendapatkan kabel USB kedua dan letakkannya di lokasi khas seperti pejabat, dalam kenderaan dan juga travel bag, ini bagi mengelakkan anda mengalami kesulitan sekiranya anda tertinggal kabel utama di rumah.

HTC 10 dilengkapi perkakasan berspesifikasi tinggi, selari dengan kelasnya sebagai peranti flagship. Namun oleh kerana ia telah dilancarkan lama pada pasaran luar sebelum ia sampai di Malaysia, spesifikasi tersebut kini telah hilang hangatnya dengan kehadiran peranti baru yang mempunyai spesifikasi yang sedikit baik dari HTC 10 seperti Asus Zenfone 3 (Qualcomm Snapdragon 821) dan OnePlus 3 (6GB RAM). Namun ini tidak bermakna spesifikasi yang ada pada HTC 10 tidak baik, keseluruhan perkakasan masih memberikan prestasi tinggi pada HTC 10.

Jelas di sini bahawa penarik utama HTC 10 terletak pada cip pemproses Qualcomm Snapdragon 820, kamera berspesifikasi baru dan yang paling penting adalah sistem audio HTC BoomSound yang memang sudah sinonim dengan peranti flagship HTC. Untuk mengetahui lebih lanjut mengenai audio peranti ini, anda boleh teruskan membaca sehingga ke bahagian audio.

HTC sebelum ini dipertikai kerana tidak melengkapkan peranti utama mereka dengan skrin beresolusi 2K, sebagai salah satu pengeluar smartphone pada harga premium, pengguna mengharapkan HTC menggunakan skrin resolusi 2K pada peranti flagship mereka. Akhirnya perkara tersebut direalisasikan pada model HTC 10.

Selain tambah baik resolusi menjadi 1440 x 2560 piksel, skrin HTC 10 juga menerima tambahan 0.2 inci berbanding model terdahulu.  Berdasarkan spesifikasi, panel paparan ini sememangnya lebih baik berbanding generasi sebelum ini, resolusi 2K sememangnya menjadi pilihan pembeli pada harga premium, namun editor percaya ramai dari bakal pembeli mahukan skrin jenis AMOLED digunakan pada HTC 10.

Namun di sebalik tambah baik pada skrin generasi kali ini, paparan HTC 10 ada sedikit kekurangan yang editor dapati. Penggunaan di kawasan outdoor sedikit kurang selesa, kecerahan paparan dirasakan kurang dan editor bergelut untuk melihat butiran yang ada di paparan. Spesifikasi paparan menunjukkan peranti ini mampu menghasilkan kecerahan yang lebih baik, jadi editor berharap agar HTC mengeluarkan kemas kini perisian untuk membetulkan isu ini.

HTC Sense merupakan salah satu UI yang digemari ramai pengguna, kita sudah sedia maklum bahawa UI setiap pengeluar berbeza dan mempunyai keistimewaannya tersendiri, Contohnya, TouchWiz dari Samsung padat dengan fungsi tambahan yang kadang kala kebanyakan dari fungsi tersebut tidak digunakan, manakala HTC pula menawarkan akses dan kekemasan paparan utama pada HTC Sense.

Namun tren UI di dalam komuniti pengguna sudah berubah perlahan-lahan, ramai dari pengguna kini mahukan UI yang lebih simple dan kemas, boleh dikatakan mereka mahukan sistem yang paling hampir kepada stock Android. Pujian harus diberikan kepada HTC kerana mengenal pasti perubahan tren ini dan menyediakan satu platform UI yang hampir dengan UI asli dikeluarkan Google.

Bar notifikasi, paparan settings, menu aplikasi dan senarai aplikasi aktif merupakan beberapa paparan yang kerap menerima modifikasi dari pihak pengeluar peranti, HTC juga melakukan perkara yang sama pada versi terdahulu. Namun kini HTC berganjak dari pendekatan tersebut dan memilih untuk menyediakan UI yang lebih minimal, asli dan ringan kepada pengguna.

Peralihan kepada ciri-ciri stock Android tidak terhad kepada reka bentuk keseluruhan HTC Sense, aplikasi pra-sedia juga menerima ubah suai. Tidak ada lagi dua aplikasi yang menjalankan tugas yang sama seperti yang dapat dilihat pada model-model terdahulu dan juga kebanyakan peranti Android lain. Kebiasaanya kita menerima dua aplikasi pra-sedia yang menjalankan proses serupa, contohnya Play Music dari Google dan Music dari HTC, kedua-duanya adalah aplikasi pemain muzik. Jadi kali ini HTC memutuskan untuk menyediakan hanya satu aplikasi sahaja bagi satu tugas. HTC melakukan perbandingan dan pertimbangan di antara aplikasi sebelum memutuskan aplikasi manakah yang patut kekal di dalam sistem.

Pendekatan stock Android tidak bermakna HTC tidak melakukan apa-apa modifikasi kepada sistem antaramuka, salah satu ciri istimewa HTC masih dikekalkan dalam versi terbaru HTC Sense iaitu BlinkFeed yang telah diperkenalkan semenjak model One M7. Selari dengan pembaharuan keseluruhan UI, BlinkFeed versi ini lebih kemas dan minimal, namun masih baik dalam melakukan tugas utamanya, iaitu memaparkan informasi penting kepada pemilik smartphone.

Salah satu ciri yang editor gemar pada sistem UI terbaru adalah pilihan yang diberikan kepada pengguna untuk menggunakan tema UI. Terdapat pelbagai tema disediakan yang dipecahkan kepada pelbagai kategori. Selain itu anda juga boleh memilih pek ikon, profil bunyi, font dan lain-lain. Jadi anda tidak terhad untuk menggunakan tema stock Android yang mungkin sedikit membosankan kepada sesetengah pengguna. Untuk mengakses theme, tap dan hold mana-mana bahagian skrin home dan kemudian tap Change theme.

Seperti kebanyakan peranti flagship yang keluar pada tahun ini, HTC 10 juga dilengkapi antara cip pemproses terbaik di pasaran yang mampu memberikan pretasi yang hebat kepada peranti. HTC 10 dikuasakan Qualcomm Snapdragon 820 sambil dibantu Adreno 530 GPU dan RAM berkapasiti 4GB. Editor menggunakan aplikasi AnTuTu Benchmark untuk menentu ukur kemampuan peranti flagship terbaru dari HTC.

KOMEN: HTC 10 berada di ranking kedua carta prestasi selepas OnePlus 3, skor ini jelas menunjukkan bahawa HTC 10 lebih dari sekadar mampu untuk melakukan tugas pemprosesan dengan pantas.

HTC memilih untuk menggunakan pengimbas cap jari kapasitif, supaya pemilik peranti tidak perlu menekan butang fizikal untuk mengaktifkan imbasan. Berdasarkan pengalaman editor, pengimbas seperti ini sepatutnya lebih pantas dalam proses imbasan,

Namun nampaknya editor tidak mendapat kepantasan yang diharapkan. Editor harus meletakkan jari buat beberapa ketika pada pengesan sebelum peranti diaktifkan. Berbeza dengan pengalaman menggunakan pengimbas cap jari pada OnePlus 3 yang juga dari jenis kapasitif, tetapi jauh lebih pantas. Walaupun agak kurang dari segi kepantasan, pengimbas cap jari ini masih lagi tepat dan jitu dalam mengesan cap jari pemilik.

HTC 10 dilengkapi sistem pengecasan pantas Qualcomm Quick Charge 3.0, melalui pengalaman editor dengan HTC 10, peranti ini mampu mengecas dari 0% sehingga 50% kuasa bateri dalam masa setengah jam sahaja, namun kepantasan sedikit berkurangan selepas ia melepasi paras 50%.

Setelah melakukan sedikit kajian, ia sememangnya sistem pengecasan yang telah ditetapkan HTC. Peranti ini akan menyedut kuasa dengan kemampuan maksimum sehingga bateri mencapai paras 50%. Selepas ia melepasi paras tersebut, peranti akan mula mengecas dengan kadar sedikit perlahan. Ini dilakukan bagi memelihara bateri agar tahan lebih lama.

Apabila berbicara mengenai HTC, kualiti audio sememangnya menjadi salah satu aspek terpenting untuk dibincangkan. Peranti-peranti HTC sebelum ini terkenal dengan setup dwi speaker BoomSound pada bahagian hadapan, namun setup tersebut telah diubah pada HTC 10. Kini hanya satu sahaja speaker yang berada pada bahagian hadapan dan satu lagi pada bahagian sisi bawah peranti.

Speaker pada bahagian muka peranti bertanggungjawab mengeluarkan bunyi berfrekuensi tinggi, manakala speaker pada bahagian bawah sisi peranti pula mengeluarkan bunyi berfrekuensi rendah. Setup speaker tersebut  masih menghasilkan bunyi yang baik, namun kurang lantang berbanding model sebelum ini yang meletakkan kedua-dua speaker pada panel hadapan peranti.

Kelantangan audio melalui speaker pada peranti tidaklah sehebat yang diharapkan, namun kualiti audio yang terhasil apabila anda menyambungkan earphone/headphone pada HTC 10 sangat mengagumkan. Kualiti tersebut dicapai HTC 10 melalui perkakasan DAC yang terbina di dalam, ia meningkatkan kualiti audio yang keluar pada earphone/headphone anda.

Untuk menguji perbezaan HTC 10 yang mempunyai DAC dan peranti Android lain (tanpa DAC), editor memainkan lagu yang sama pada kedua-dua peranti dan mendengarnya melalui headphone yang sama. Perbezaan kualiti yang ketara jelas didengari dan editor benar-benar kagum dengan kejayaan HTC mengimplementasi teknologi DAC di dalam HTC 10, bagi golongan audiophiles HTC 10 mungkin sahaja akan menjadi peranti paling sempurna buat anda untuk menikmati muzik di mana sahaja anda berada.

Bagi menambah kesempurnaan pengalaman audio pada HTC 10, anda juga diberikan pilihan untuk menala sendiri bunyi mengikut keselesaan anda. Setiap pengguna mempunyai sensitiviti pendengaran yang berbeza, begitu juga telinga kiri dan kanan kita. Bagi menikmati audio yang lebih balance dan padu, HTC melengkapkan flagship 2016 mereka dengan perisian untuk membantu anda mendapatkan kualiti audio terbaik.

1. Untuk mengakses fungsi ini, anda perlu menyambungkan dahulu earphone/headphone anda dengan HTC 10. Kemudian pergi ke bahagian settings dan tap HTC BoomSound with Dolby Audio. Selepas itu anda perlu tap pilihan Personal audio profile.

2. Langkah seterusnya menampilkan anda dengan dua pilihan. Editor menyarankan anda memilih pilihan Listen to frequencies. Pilihan ini lebih tepat dan jitu dalam menala bunyi, namun memakan masa berbanding pilihan lain. Jadi cari masa lapang utuk anda menala bunyi pada HTC 10 anda.

3. Proses ini memerlukan anda mendengar signal bunyi yang dikeluarkan dari aplikasi melalui earphone/headphone. Proses talaan dimulakan dengan bunyi berfrekuensi rendah pada pemacu audio sebelah kiri. Anda perlu menaikkan kelantangan bunyi sehingga anda mendengar frekuensi bunyi tersebut dan tap next untuk frekuensi seterusnya. Ulang proses tersebut sehingga anda selesai melakukan ujian semua jenis frekuensi pada telinga sebelah kiri dan kanan.

4. Selepas itu anda boleh mendengar perbezaan audio sebelum talaan dan selepas talaan dengan tap Toggle to hear difference.

HTC layak diberi pujian kerana menghasilkan barisan aksesori yang hebat dan nampak cool. Pada model kali ini HTC menawarkan Ice View Case yang memberikan paparan unik pada HTC 10 apabila anda mengaktifkan skrin ketika peranti ditutup dengan casing ini.

Anda tidak perlu melakukan apa-apa tetapan untuk mengaktifkan fungsi paparan Ice View Case, hanya pakaikan casing ini ke HTC 10 anda dan ianya sudah tersedia aktif. Mudah kan! Paparan Ice View Case membolehkan anda melihat notifikasi semasa dan mengakses kamera dengan swipe ke bawah. Namun, anda tidak akan dapat melihat dengan jelas viewfinder kamera, editor berpendapat fungsi ini hanya berguna ketika kecemasan atau di saat anda mahu menangkap gambar dengan segera tanpa peduli akan kualiti gambar.

Namun terdapat sedikit kekurangan yang editor rasakan pada casing ini. Apabila cover hadapan dibuka ia tergantung dan sentiasa bergerak, lantas mengganggu sedikit pengendalian smartphone. Alangkah baik jikalau casing ini hadir dengan lekapan magnetik yang akan memegang cover pada kedudukan ang statik. Namun ini hanyalah masalah kecil, secara keseluruhannya editor sangat berpuas hati dengan casing ini.

Fungsi ini membolehkan anda mengakses paparan untuk melihat notifikasi, masa dan pelbagai informasi lain dengan mudah. Terdapat dua cara yang anda boleh aplikasikan untuk mengaktifkan skrin.

Cara pertama adalah dengan tap pada pengesan cap jari. Untuk mengaktifkan fungsi ini masuk ke Settings > Fingerprint scanner > Wake up screen, kemudian aktifkan fungsi Wake Up Screen.

Pilihan kedua adalah dengan melalui cara konvensional, tap dua kali pada skrin untuk mengaktifkan dan nyah aktif skrin. Masuk ke Settings > Display & gestures > Motion Launch gestures. Pada menu ini juga anda boleh menetapkan pelbagai gesture lain seperti swipe ke kanan untuk melancarkan Blinkfeed sebaik sahaja skrin aktif.

Warna paparan HTC 10 juga boleh ditala mengikut citarasa anda, pilihan warna tona ‘panas’ dan ‘sejuk’ boleh diakses pada bahagian Settings > Display, gestures & buttons > Color profile, dan anda akan menjumpai pilihan Vivid atau sRGB. Pilih Vivid dan kemudian tap ikon menu (tiga titik di bahagian atas kanan) untuk mengakses slider talaan warna. Gunakan slider untuk menala warna paparan mengikut citarasa anda.

Jika anda tidak berpuas hati dengan susun atur grid sedia ada, anda boleh mencuba tema Freestyle yang disediakan HTC, tema ini membolehkan anda menyusun ikon aplikasi di menu Home pada mana-mana lokasi yang anda suka di skrin, sangat menarik. Untuk mencuba fungsi ini, sila ke Change home screen layout > Freestyle layout dan pilih salah satu tema Freestyle yang anda suka dan tap Apply.

Apabila anda mengaplikasikan tema Freestyle, ikon dan wallpaper akan tampil sebati, seolah-olah ia hanya satu lapisan imej pada paparan Home anda. Namun anda masih boleh melihat teks yang menandakan setiap ikon, jika anda inginkan paparan yang lebih minimal, tap dan hold ikon untuk membuka fungsi tetapan. Kemudian, pilih tetapan Hide Label, teks akan disembunyikan apabila fungsi ini aktif.

Anda juga boleh menyembunyikan aplikasi dengan masuk ke dulang aplikasi dan menu tetapan (tiga bintik pada bahagian atas kanan). Kemudian pilih Show/hide apps.

Anda sebenarnya boleh mencipta tema untuk HTC 10 anda berdasarkan walllpaper yang digunakan. Tap dan hold pada skrin utama dan tap Change theme, kemudian tap pula ikon + yang berada di bahagian bawah. Jika anda mahu menggunakan imej selain yang disediakan dalam pek sedia ada, tap Choose Home Image dan pilih dari mana-mana imej yang ada dalam galeri gambar anda.

Setelah anda memilih gambar yang mahu digunakan, sistem akan memberikan beberapa cadangan ikon yang mempunyai skema warna yang sesuai dengan wallpaper yang digunakan. Anda mungkin akan melalui ulangan proses try and error, teruskan bereksperimen dengan pelbagai imej sehingga anda berjaya menghasilkan tema yang sesuai dengan personaliti dan unik untuk diri anda, selamat mencuba!

Spesifikasi dan prestasi optikal jelas diberi perhatian oleh HTC pada model kali ini. Peranti sebelum ini dikritik hebat kerana ketinggalan dari segi prestasi dan kualiti walaupun mempunyai kiraan piksel yang lebih tinggi berbanding peranti pesaing. Namun kali ini, HTC 10 hadir dengan sistem kamera yang mampu bersaing dengan peranti flagship lain.

Komen: Butiran imej jelas dan proses fokus juga amat pantas ketika mengambil gambar, namun warna yang difokus agak kurang menonjol.

Komen: Penggambaran waktu malam dan sumber cahaya tertumpu juga amat memuaskan.

Komen : Kamera selfie tidak kurang hebatnya, cahaya, fokus dan warna tampil cantik dan balance.

Pada suatu ketika dahulu, editor amat meminati HTC, ini adalah disebabkan kualiti rekaan dan binaan yang dihasilkan oleh syarikat Taiwan ini. Peranti HTC pertama yang editor miliki adalah HTC Sensation XE. Pada tahun 2016, HTC sekali lagi membuktikan yang mereka sememangnya mampu menghasilkan peranti yang menarik serta berkualiti tinggi dari segi reka bentuk dan fizikal.

Kemampuan kamera juga semakin baik pada HTC 10, sekaligus membuktikan yang HTC sebenarnya mampu bersaing dengan pengeluar lain dari segi teknologi optikal. Tidak sabar rasanya untuk melihat kemampuan peranti HTC seterusnya. Perkara ketiga yang editor sukai pada HTC 10 semestinya kualiti audio yang dimainkan menerusi sambungan audio jack. Unit DAC yang ada di dalam peranti jelas membantu dengan amat banyak bagi peranti ini mengeluarkan output audio berkualiti tinggi. Bagi penggemar muzik seperti saya, ini merupakan spesifikasi yang amat penting dalam pemilihan peranti.

Tiada banyak perkara negatif yang boleh dikatakan mengenai HTC 10, hanya terdapat beberapa masalah kecil yang ada pada peranti ini seperti kecerahan skrin dan setup speaker yang kurang lantang. Namun masalah ini tidak menghalang HTC 10 untuk berfungsi dengan baik sepanjang editor menggunakan peranti ini.

Kesimpulannya, amat sukar untuk mencari sebuah peranti yang dapat memenuhi skor kesempurnaan 10, flagship HTC pada tahun 2016 ini juga editor percaya masih terdapat sedikit kekurangan. Namun, pada pendapat editor HTC 10 merupakan peranti terbaik yang pernah HTC hasilkan buat masa kini, dan diharapkan HTC 10 akan dijadikan tanda aras bagi HTC dalam penghasilan peranti seterusnya.


Xiaomi Sindir HUAWEI Di Media Sosial?

Budaya sindir-menyindir dalam kalangan syarikat pengeluar telefon pintar bukanlah satu hal yang baru. Bahkan, perkara seperti ini juga telah banyak kita lihat bila masing-masing berusaha untuk tampil terbaik.

Terbaru, Xiaomi telah menarik perhatian warga maya apabila mereka memuat naik bebarapa posting yang dilihat seolah-olah memerli peranti terbaru keluaran HUAWEI iaitu siri HUAWEI P30.

Menerusi entri berkenaan, Xiaomi dilihat memuat naik sekeping gambar memperlihatkan senarai harga HUAWEI P30 dengan kapsyen ‘pedas’ –  “Is this really necessary?”. Melalui posting berlainan pula, Xiaomi dilihat membuat “meme” lucu mengenai spesifikasi yang ada pada HUAWEI P30.

Ternyata perkongsian tersebut telah menarik perhatian dan menerima pelbagai reaksi daripada warga maya. Tidak ketinggalan, Xiaomi dilihat turut mengambil kesempatan membandingkan spesifikasi asas Xiaomi Mi9 dan HUAWEI P30.


iQOO 3 Sokong 4 Kamera Belakang + Lensa Utama 48MP + Teknologi AI Eye Tracking

WOW! WOW! WOW! iQOO 3 bakal muncul secara rasmi tidak lama lagi dan butiran mengenainya telah dikongsi sedikit demni sedikit. Terkini, poster acah memeparkan spesifikasi kamera peranti berkenaan telah tersebar – sokong 4 kamera belakang dengan lensa utama sebesar 48MP.

Sumber berkata, peranti ini juga mungkin membawakan lensa potret profesional 50mm dan salah satu ciri unik adalah sokongan teknologi AI eye tracking. Ia didakwa berupaya menghasilkan kejelasan pada tahap baik pada subjek dalam gambar. Ia juga dikatakan mempunyai keupayaan auto fokus lebih baik. Tapi bagaimana hasilnya? Kita tunggu!


Reviu Eksklusif: TP-LINK neffos C5 Max Spesifikasi Dipertingkatkan

Sebelum ini, eRing pernah reviu model terbaru keluaran TP-LINK iaitu neffos C5. Kini sebuah lagi model diperkenalkan dengan nama sama tetapi ditambah perkataan ‘Max’ dibelakangnya. Berbeza dengan model keluarannya sebelum ini, Neffos C5 Max menampilkan sokongan spesifikasi yang lebih baik dengan paparan skrin lebih besar beresolusi 1080p, peningkatan lensa yang lebih tinggi pada kedua-dua kamera, dan juga pemproses yang lebih berkuasa. Dengan harga mampu milik, Neffos C5 Max menawarkan pengalaman yang lebih baik kepada pengguna dengan ciri-ciri yang telah diperbaharui.

Sesuai dengan namanya ‘Max’, neffos C5 Max tampil dengan paparan skrin lebih besar berbanding model sebelumnya iaitu berukuran 5.5 inci dengan resolusi HD penuh 1920×1080 piksel. Ia mampu memaparkan imej dengan baik melalui sokongan kepadatan piksel yang mencecah hampir 403.4 ppi. Walau bagaimanapun, bahagian bawah paparan skrin telah digunakan bagi menempatkan butang kawalan jenis on-screen.

Panel belakang neffos C5 Max kelihatan agak sama dengan neffos C5, cuma lampu LED flash yang terletak di bahagian kiri berbanding kanan pada model sebelumnya. Pada bahagian atas telah ditempatkan lensa utama beresolusi 13 Megapiksel dengan sokongan dual LED flash. Manakala pada bahagian bawah pula boleh ditemui lubang speaker yang menyokong kekuatan audio yang baik walaupun diletakkan pada permukaan rata.

Berbeza dengan neffos C5, di mana anda hanya perlu mengeluarkan bateri dari slotnya terlebih dahulu untuk mengakses ketiga-tiga slot yang hadir secara berasingan itu. Tetapi dengan neffos C5 Max, pengguna hanya perlu membuka penutup bateri untuk mengakses slot kad SIM dan kad microSD tanpa perlu mengeluarkan bateri kerana peranti menyokong fungsi hot-swap.

Sokongan aplikasi Themes berupaya menjadikan neffos C5 Max anda tampil dengan antaramuka yang lebih menarik. Selain dilengkapi dengan pelbagai pilihan tema pra-pasang, anda juga boleh menukarkan imej latar, paparan lockscreen, dan juga jenis fon secara berasingan. Walau bagaimanapun, ada di antara tema tersebut yang perlu dibayar sebelum boleh dimuat turun.

Tanpa perlu memuat turun aplikasi pihak ketiga, anda kini boleh menguruskan peranti dengan bantuan aplikasi System Management. Terdapat enam menu utama disediakan iaitu pengurusan aplikasi, pembersihan memori, penjimatan bateri, penjimatan data, kebenaran aplikasi, dan juga pengurusan notifikasi.

Antaramuka neffos C5 Max juga turut disediakan dengan satu fungsi yang membolehkan anda untuk menyembunyikan aplikasi daripada dipaparkan pada paparan skrin. Untuk mengakses fungsi tersebut, anda hanya perlu meleretkan dua jari pada paparan skrin dan klik sahaja pada ikon “+” untuk memilih aplikasi yang ingin disembunyikan.

Selain boleh menyembunyikan aplikasi, anda juga boleh menyembunyikan album yang tidak ingin dilihat oleh mereka yang menggunakan smartphone anda. Caranya juga sama seperti Hidden Apps, hanya perlu meleretkan dua jari pada album, kemudian setkan kata laluan untuk peringatan anda. Selepas berjaya set kata laluan, anda juga perlu set soalan dan jawapan lain untu

Jika anda inginkan sebuah smartphone berukuran 5.5 inci dengan resolusi HD penuh serta harga yang mampu milik, neffos C5 Max ini boleh dipertimbangkan. Tidak dinafikan spesifikasi yang disokong oleh neffos C5 Max bukanlah yang terbaik di pasaran, tetapi ianya boleh dianggap berbaloi untuk dimiliki jika soal harga diambil kira. Sokongan pemproses berkeupayaan 64-bit Octa Core, RAM 2GB, memori dalaman sebesar 16GB, lensa penggambaran utama 13 Megapiksel dengan dual LED flash serta bateri berkapasiti 3,05mAh sudah cukup untuk memastikan kelancaran pengoperasian smartphone ini. Lebih menariknya, neffos C5 Max turut menyokong aplikasi pra-pasang yang berguna dan juga fungsi untuk menyembunyikan aplikasi dan Private Album dengan kaedah leretan dua jari pada paparan skrin.


SoundCloud Berhutang 70 Juta Untuk Terus Hidup

Kemelut kewangan yang melanda SoundCloud semakin meruncing dari hari ke hari, kini mereka telah pun mendapatkan talian hayat kedua selepas sebelum ini gagal mendapatkan pelabur dan pembeli. SoundCloud akan menggunakan dana dari hutang 70 juta USD untuk mengembangkan syarikat, membina servis berbayar dan juga untuk operasi-operasi lain.

SoundCloud merupakan platform popular yang digunakan artis serata dunia, tidak kira dari arus perdana mahupun jalur indie untuk berkongsi karya mereka. Sistem sosial dan komunikasi terbuka yang diterapkan SoundCloud di dalam platform mereka memberikan pendedahan yang luas kepada artis untuk berkongsi karya mereka. Aplikasi SoundCloud boleh digunakan pada peranti iOS dan juga Android.


Fungsi Cast Terus Di Dalam Pelayar Internet Anda

Google sudah mula melancarkan secara berfasa kemas kini terbaru kepada pelayar Internet komputer yang akan membawakan satu fungsi yang menarik. Google Chrome 51 akan hadir dengan fungsi Cast yang membolehkan anda berkongsi dail dan media dengan lebih mudah pada ekosistem peranti yang anda miliki.

Untuk menggunakan fungsi ini pastikan anda telah mengemas kini pelayar Internet Chrome ke versi terbaru, kemudian klik butang menu dan cari fungsi Cast. Sekiranya pelayar anda masih belum menunjukkan fungsi Cast, mungkin anda perlu menunggu sedikit masa lagi untuk mendapatkan fungsi tersebut di dalam pelayar Internet anda.

Google Chromecast & Chromecast Audio Kini Dijual Secara Eksklusif Di Lazada Malaysia


Samsung Galaxy Watch Active 2 Kini Rasmi – Harga Bermula RM1,099

Jam tangan pintar Samsung Galaxy Watch Active 2 kini sudah rasmi di pasaran tempatan, sebanyak 3 varian diperkenalkan masing-masing adalah varian Aluminium, Stainless Steel dan Under Armour.

Watch Active 2 hadir dengan dua pilihan saiz iaitu 40mm dan 44mm, masing-masing dilengkapi paparan bersaiz 1.2 inci dan 1.4 inci, bateri 247mAh dan 340mAh. Sokongan cip Exynos 9110, RAM 768MB dan ROM 4GB turut dibekalkan padanya.

Tawaran harga Galaxy Watch Active 2 seperti berikut:


realme Bakal Memperkenalkan relame 8 Pro Bagi Pasaran Tempatan Pada 22 April Ini!!!

realme Malaysia bakal memperkenalkan realme 8 Pro bagi pasaran tempatan yang mana ia dilengkapi dengan quad kamera dengan lensa utamanya adalah 108MP.

Bukan sahaja itu, ia turut disertakan dengan pengecasan pantas 50W SuperdDart Charfe dengan kapasiti bateri 4500mAh. Skrin pula adalah 6.4″ SUper AMOLED.

Ia bakal dilancarkan pada 22 April jap 12 tengahari di realme’s Facebook page

Dalam pada itu, realme Malaysia juga turut bakal membuka 108MP Live Museum kepada orang awam di realme Design Studio. Museum ini akan memaparkan gambar yang diambil oleh 5 orang fotografer tempatan sama ada secara virtual atau real live kepada rakyat Malaysia.

Anda boleh mendaftarkan diri anda untuk melihat virtual 108MP Museum.


MWC 2017: Moto G5 Dan G5 Plus Dijadualkan Hadir Ke Pasaran Mac Ini

Seperti yang dijanjikan, Lenovo telah memperkenalkan model terbaru bagi barisan smartphone Moto mereka iaitu Moto G5 dan G5 Plus. Kedua-dua telefon pintar ini dilengkapi dengan pengimbas cap jari pada panel hadapan. Apa yang istimewa pada model ini adalah ianya dilengkapi Google Assistant, ciri yang ketika ini eksklusif pada model Google Pixel. Selain itu, G5 dan G5 Plus juga dilengkapi fungsi dan ciri yang sinonim dengan jenama Moto seperti Moto Display, Actions, Twist Gestures dan One Button Nav.

Moto G5 mempunyai paparan 5 inci dengan resolusi Full HD 1080 x 1920 piksel dan dikuasakan oleh pemproses Snapdragon 430 1.4GHz. Moto G5 dilengkapi bateri boleh alih berkapasiti 2800mAh dengan sokongan pengecasan pantas. Bagi fungsi optik pula, Moto G5 dilengkapi kamera belakang 13 megapiksel dengan PDAF, f/2.0 aperture, dua LED flash dan kamera hadapan sudut lebar 5 megapiksel.

Beralih pula ke Moto G5 Plus, telefon pintar ini mempunyai skrin Full HD 5.2-inci 1080 x 1920 piksel. Ia dikuasakan oleh pemproses Snapdragon 625 Octa-core 2.0GHz. Moto G5 Plus mempunyai kamera 12 megapiksel fungsi dua autofocus, rakaman video 4K, f/1.7 aperture dan dua LED flash. Moto G5 Plus dikuasakan bateri 3000mAh yang tidak boleh ditanggalkan dan menyokong teknologi pengecasan Turbopower yang memberikan anda enam jam jangka hayat bateri dalam masa 15 minit cas.

Moto G5 dan Moto G5 Plus akan mula dijual pada bulan Mac di negara Amerika Latin, Eropah, Asia Pasifik dan Amerika Utara. Moto G5 dengan spesifikasi 2GB RAM / 16GB ROM akan dijual pada harga €199 (kira-kira RM935.79), manakala Moto G5 Plus dengan spesifikasi 2GB RAM / 32GB ROM pada harga USD229 (kira-kira RM1017.45) dan variasi 3GB RAM / 32GB ROM pada harga USD279 (kira-kira RM1239.60).


Zon Perbandingan: Redmi Note 8 VS Redmi Note 8 Pro

Redmi Baru sahaja melancarkan 2 peranti terbaharunya iaitu Redmi Note 8 dan juga Redmi Note 8 Pro. Jom kita lihat perbezaan spesifikasi dua peranti ini!!!


Shopee Cipta Sejarah Jualan 11.11!!! – 200 Juta Barang Berjaya Dijual!!!

Shopee berjaya mencipta impak besar di 11.11 Jualan Hebat, menepati visinya untuk menjadikan e-dagang untuk semua. Dikuasai oleh sokongan padu daripada pengguna dan perniagaan di setiap daripada tujuh pasarannya, Shopee menyaksikan momentum jualan kukuh sepanjang hari, seterusnya mempertingkatkan perniagaan di rantau ini di samping membawa keseronokan kepada pengguna.

Di rantau ini, para penjual yang mengambil bahagian dalam 11.11 Jualan Hebat buat kali pertama menyaksikan peningkatan pesanan sebanyak 10 kali ganda berbanding hari biasa, dengan Shopee membuka peluang baharu untuk usahawan dan PKS.

Para pengguna berkumpul di Shopee sepanjang tempoh 11.11 Jualan Hebat diadakan untuk membeli-belah, bermain, dan menjalin interaksi yang bermakna. Lebih daripada 20 juta jam penstriman langsung ditonton di Shopee Live, manakala permainan dalam aplikasi Shopee dimainkan lebih daripada 2.5 bilion kali.


Reviu Eksklusif: realme 6i Memang Murah!! Tapi Power Ker?

realme 6i baru sahaja dilancarkan dan sememangnya peranti ini pastina mampu milik dan sangat murah!!! Tapi kalau murah pun tapi tak memberikan pengalaman penggunaan yang baik juga tidak ada gunanya!! Buat sakit hati je kan. Jadi jom tengok realme 6i ni berbaloi atau tidak!!

Korang tengok dahulu spesifikasi peranti ini. Menganjam atau tak untuk kelasnya!!

Kalau korang tengok rekaan peranti ini, ia tampil dengan rekaan yang sangat kemas khususnya di panel belakang yang memperlihatkan kekemasan perincian. Boleh dikatakan bahawa rekaan peranti ini tidak nampk murah, malahan ia tampk lebih elegan dan seperti peranti flagship.

Susunan kamera yang menegak menambahkan lagi elemen kekemasan yang membuatkan ia lebih tersusun. Pengimbas cap jari turut dihadirkan pada panel belakang membuatkan mudah untuk anda unlock peranti anda! Jom tengok lagi rekaan keseluruhan peranti ini!

Okay kalau korang tengok paparan telefon ini pula, ia dikategorikan dalam kelas yang masih okay. Ia tampil dengan skrin 6.5″ IPS LCD HD masih memberikan tontonan yang baik. Warna yang terhasil dan perincian pada skrin masih boleh di kelaskan sebagai OKAY!! Untuk harga peranti ini, ia sangat sesuai. Ia juga sangat luas ketika menonton atau bermain game. Cuma takuk yang menempatkan kamera hadapan seperti agak klishe. Tapi bagi kelas telefon ini, ia masih okay!

Pemproses ini seperti otak kepada telefon kita. Kalau pemproses tak perform, makan telefon kita hanya membazir kalau beli. realme 6i ini hadir dengan pemproses MediaTek Helio G80 dan dipadankan dengan RAM sebesar 4GB dan Storan sebesar 128GB. Sepanjang menggunakan telefon ini, tiada lag walaupun ketika bermain atau membuka aplikasi.

Jadi kami cuba menguji peranti ini bagi melihat sejauh mana prestasi dalaman peranti ini menggunakan AnTuTu Benchmark. Tampak ia memperlihatkan hasil yang sangat baik bagi kelasnya. Berikut adalah hasil ujian peranti ini:

Kalau nak tahu, realme 6i ini tampil dengan kamera utama 48MP + 8MP + 2MP + 2MP dan kamera hadapan pula ia dihadirkan dengan 16MP. Apa yang boleh kami katakan, kualiti gambar khususnya kamera utama sangat baik. Perncian hasil gambar sangat baik dan tepat. Warna yang terhasil sangat jelas, terang dan habis tepat dengat realiti. Jadi gambar adalah lebih real dan tidak ‘fake’. Berikut adalah hasil gambar dari peranti ini:

Ini memang tak dapat disangkal lagi, apabila kapasiti bateri realme 6i sangat besar dan mampu bertahan lama. Dengan kapasiti 5000mAh dan tampil dengan pengecasan pantas membuatkan ia berdesup kencang ketika di cas. Namun sepantas mana? Jadi kami mula melakukan ujian pengecasan ke atas peranti ini.

Kami mula mengecas peranti ini pada jam 2.17  iaitu ketika bateri berada pada paras 3%.

Ia dicas penuh iaitu 100% pada jam 4.45. Mengambil masa hanya selama 27 minit. Jad not bad jugq nih!!!

Secara keseluruhan, telefon ini memang terbaik bagi kelasnya. Sungguhpun harga murah, tapi ia memamparkan prestasi yang tip top. Kalau peranti Flagship tapi lag tak guna jugak kan. Jadi berbaloi kalau korang nak beli realme 6i ini!


Big Data Exchange (BDx) Umum Kerjasama dengan Zuora Untuk Melancarkan Rangkaian Produk Digital Baharu

BDx memilih Zuora untuk mendigitalkan pengalaman ‘quote-to-cash’ sepenuhnya dan menawarkan perkhidmatan digital yang menarik kepada pelanggan

HONG KONG, 3 Mac 2021 /PRNewswire/ — Big Data Exchange (BDx), sebuah kluster pusat data Pan Asia bebas dan Zuora sedang bekerjasama untuk memberi lebih banyak rangkaian produk terbaik dan inovatif kepada para pelanggan. Zuora ialah penyedia platform pengurusan langganan berasaskan awan yang terkemuka. Dengan menerapkan perisian Zuora Billing dan Zuora CPQ, BDx menawarkan pengalaman sebut harga ke pembelian (quote-to-cash) terdigit sepenuhnya kepada para pelanggannya.

“Oleh kerana BDx berusaha untuk meluaskan penawaran rangkaian digital bagi mempercepat perjalanan digital pelanggan kami, sistem pengebilan perlu terus menawarkan fungsi-fungsi dan kemampuan baharu,” kata Sujit Panda, Ketua Pegawai Inovasi Teknologi BDx. “Zuora merupakan pilihan paling tepat bagi membantu kami membawa lebih banyak fungsi langganan automatik kepada pelanggan kami.”

Penggunaan kaedah automatik di pusat data telah menjadi semakin penting. Sewaktu peningkatan pandemik COVID-19, pusat data dengan sistem automatik yang mantap menghasilkan pengalaman berbeza yang ketara kepada pelanggan. Perkongsian ini membantu BDx mengautomatikkan sebahagian besar proses sebut harga ke pembelian dan membawa penawaran digital yang lebih kompleks ke pasaran dengan cepat.

“Kami amat teruja dapat membantu BDx menerajui era ekonomi langganan dengan membantu mereka berinovasi dan menguji penawaran langganan baharu kepada pelanggan mereka,” kata Marc Gagne, Pengurus Besar Asia-Pasifik Zuora. “Zuora akan membolehkan BDx mempergunakan peluang baharu, melancar dan menjana pendapatan fungsi baharu dengan cepat serta memanfaatkan data yang menjadi asas bagi mencipta pengalaman pelanggan yang lebih diperibadikan.”

Bermula pada bulan ini, pelanggan dapat mengakses maklumat pengebilan mereka melalui BDx 360°, portal pelanggan milik syarikat yang menyediakan pandangan holistik dalam pelaburan infrastruktur mereka. BDx 360° membolehkan pelanggan menguruskan perkhidmatan mereka dari mana-mana sahaja pada bila-bila masa.

Untuk mengetahui lebih lanjut tentang lokasi tambahan, perkhidmatan kolokasi, perkhidmatan terurus BDx dan seterusnya, sila layari www.bdxworld.com.

Tentang BDx Big Data Exchange (BDx) merupakan kluster pusat data Pan Asia dengan lokasi di seluruh Hong Kong, tanah besar China dan Singapura. Penyelesaian awan hibrid, ketersambungan dan kolokasi yang unik menawarkan keselamatan dan kebolehpercayaan yang tiada tandingan untuk infrastruktur IT pelanggan globalnya. Sebagai penyedia pusat data, BDx mencipta ekosistem hibrid yang selamat dengan penawaran BDx SoftConnect, BDx Armor dan BDx Single Pane, yang menyediakan penyelesaian ketersambungan di seluruh Asia. Dengan menggunakan modul automatik BDx, BDx mampu menyediakan pelanggan dengan tahap penyesuaian yang menyaingi pesaing dalam kecekapan dan kos, menawarkan mereka kemampuan untuk mengelola rak fizikal dengan kemudahan yang sama seperti bekerja di awan awam. Untuk mengetahui dengan lebih lanjut, sila layari www.bdxworld.com atau ikuti kami di Twitter dan LinkedIn.

Hubungan Media BDx: Jaymie Scotto & Associates (JSA)pr@jsa.net

Tentang Zuora, Inc. Zuora menyediakan platform pengurusan langganan berasaskan awan terkemuka yang berfungsi sebagai sebuah sistem rekod untuk perniagaan langganan di semua industri. Platform Zuora yang menguasakan Subscription Economy®, telah direka cipta khusus untuk model perniagaan langganan yang dinamik dan berulang serta bertindak sebagai hab pengurusan langganan pintar yang mengautomasi dan mengatur keseluruhan proses langganan tempahan ke pendapatan dengan lancar di seluruh pengecaman pengebilan dan pendapatan. Zuora memberi perkhidmatan kepada lebih 1,000 buah syarikat di seluruh dunia termasuk Box, Ford, Penske Media Corporation, Schneider Electric, Siemens, Xplornet dan Zoom. Beribu pejabat di Silicon Valley, Zuora juga mengendalikan pejabat di seluruh dunia di A.S., EMEA dan APAC. Untuk mengetahui lebih lanjut tentang platform Zuora, sila layari www.zuora.com.

Keywords: Computer Software Computer/Electronics Telecommunications Telecommunications Carriers and Services Licensing/marketing agreements Data Analytics


Cuba Kalau Berani!

Tren video virtual reality (VR) makin menjadi-jadi sekarang ni, sampai syarikat besar pun menggunakan teknologi tersebut sebagai medium pengiklanan. Sebelum ni Volvo, McDonald, JCPenny dan Marriott Hotel merupakan nama-nama besar yang menggunakan VR untuk memasarkan produk mereka.

Kini filem seram The Conjuring 2 pula turut menggunakan VR bagi tujuan promosi, dah lah seram, pakai pulak VR. Anda ada peranti paparan VR tak? Atau Google Cardboard pun boleh! Buat sendiri pun boleh, mudah saja. Kalau ada cuba la alami sendiri pengalaman seram VR The Conjuring 2, berani tak?


Samsung Perkenalkan Galaxy Note 9 Dalam Edisi Warna First Snow White Di Taiwan!

Selepas melancarkan telefon pintar edisi ekslusif Samsung Galaxy Note 9 yang berwarna Lavender Purple baru-baru ini, kali ini mereka menarik perhatian ramai dengan melancarkan telefon pintar edisi warna First Snow White pula!

Ia merupakan warna alternatif bagi Galaxy Note 9 yang sebelum ini hadir dengan beberapa pilihan warna seperti Ocean Blue, Midnight Black dan juga Metallic serta warna terbaru Lavender Purple. Apa yang pasti, warna ini sememangnya sesuai untuk dijadikan hadiah sempena Sambutan Hari Natal yang disambut pada 25 Disember 2018 setiap tahun.

Samsung Galaxy Note 9 disertakan dengan ciri yang menakjubkan seperti kuasa pemprosesan yang pantas, sistem kamera yang terbaik dan bateri yang tahan lama. Sungguhpun begitu, warna First Snow White ini hanya tersedia untuk pasaran Taiwan sahaja buat masa sekarang.


OPPO F11 Pro Avengers Limited Edition Rasmi Pada Harga RM1,399 – Pra Tempah Bermula Sekarang

OPPO baru sahaja melancarkan OPPO F11 Pro Avengers Limited Edition hasil kerjasama Marvel Studio’ Avengers: Endgame. Menariknya edisi ini hanya tersedia di Malaysia, Thailand, Indonesia, Cambodia, Filipina, Vietnam, Pakistan, Myammar, Bangladesh, Sri Lanka, Nepal, Mesir, Morroco, Kenya, Nigeria dan India.

Peranti edisi terhad ini disertakan dengan kemasan rekaan luaran peranti yang mempunyai logo Avengers berwarna merah pada panel belakang yang bewarna Space Blue. Saat anda membuka telefon bakal kelihatan logo Avengers tersergam yang pastinya menarik perhatian ramai.

Selain itu, bagi memberi pelindungan berganda setiap peranti bakal dilengkapi case eksklusif bertemakan Captain America yang memberikan keselesaan. OPPO F11 Pro Avengers Limited Edition turut didatangkan dengan kotak hadiah eksklusif berwarna hitam, selain disertakan stakes collector’s budget.

OPPO F11 Pro Avengers Edition dijual secara rasmi pada harga RM1,399 dan pra-tempahan dibuka bermula HARI INI hingga 3 Mei 2019. OPPO turut memaklumkan bahawa peranti ini boleh didapati melalui beberapa saluran berbeza termasuk Lazada, Shopee, Celcom Online Store, OPPO Online Store dan semua kedai konsep OPPO seluruh Malaysia!


Google melancarkan aplikasi kamera VR

Anda kini boleh menangkap gambar dalam bentuk 3D untuk menikmati pengalaman VR pada peranti smartphone. Baru-baru ini Google telah melancarkan aplikasi Cardboard Camera yang membolehkan anda mengambil gambar panorama tiga dimensi, dan seterusnya anda boleh menikmati pengalaman virtual dengan menggunakan peranti VR seperti Google Cardboard. Gambar panaorama tiga dimensi yang diambil menggunakan aplikasi Cardboard Camera juga disertai dengan bunyi dan mempunyai efek jarak dan kedalaman, lantas memberikan anda pengalaman VR yang mengagumkan.


Sesuatu Yang Baru Akan Datang, Siri Mate 20 Bakal Hadir Dengan Versi Lebih Besar

Gabungan kuasa dan reka bentuk adalah ramuan unik utama yang membuatkan siri Mate 20 berjaya menarik perhatian mata dunia. Malah, kecantikan serta kesempurnaannnya juga menjadikan orang ramai tidak berhenti-henti bercakap mengenainya.

Huawei nampaknya terus memberikan kejutan apabila hari ini mengumumkan bahawa mereka bakal menawarkan siri Mate 20 dengan tambahan baru yang dinaik taraf kelajuan dan memori bagi menyediakan pengalaman penggunaan yang terbaik.

Dengan bayangan yang diberi Huawei iaitu ‘besar, pantas, berkuasa, dan lebih baik’, ia sekaligus memberikan petanda yang mana siri Mate 20 dengan versi lebih besar bakal hadir ke pasaran tempatan. Pun begitu, Huawei nampaknya masih terus berteka teki mengenai penawaran ini. Jadi, sama-sama kita tunggu!


Monster® SuperStar™, Kualiti Audio OhSem!

Monster ClarifyHD dan iSport sangat memikat hati anda? So, yang satu ini lagi best! Produk yang diberi nama SuperStar BackFloat ini selain senang dibawa ke mana-mana sahaja dengan saiz yang kompak dan ringan, apa keistimewaan padanya?

Water Proof! Ya, kebolehan kalis air dan kalis hentakan menjadikan ia sebuah speaker tahan lasak yang anda patut diberi perhatian. Bunyi bass yang lebih mendalam, kekuatan bunyi yang maksimum dengan speaker berkembar menjadikan masa hiburan mencecah sehingga tujuh jam.

Superstar™ Backfloat™ didatangkan dengan warna emas, kelabu, hitam dan juga putih dengan harga RM899.

Selain itu, golongan ‘kaki hiking’ perlu mendapatkan Monster Firecracker yang disertakan dengan pelbagai skin warna seperti hijau camo, merah, emas dan hitam. Warna bukan menjadi perkara utama tetapi speaker ini disediakan lampu suluh dengan keterangan 500 Lumens yang mampu bertahan sehingga tujuh jam lamanya.

Kebolehan lain yang dimasukkan ke dalam badan Firecracker™  ialah NFC dengan ketahanan bateri untuk hiburan selama lebih 25 jam. Berat sebanyak 460g ini dilengkapi dengan kalis percikan air (IPX-5), harga yang disyorkan pula adalah RM599.

Ada satu lagi model yang lebih ringkas dan kecil, diberi nama Superstar HotShot dengan sokongan sambungan Bluetooth dan juga masa hiburan sehingga 5 jam. Speaker comel ini dijual pada harga RM299.

Akhir sekali, speaker yang paling besar dalam keluaran Monster ini sangat sesuai bagi mereka yang mengadakan sambutan hari jadi ataupun majlis keramaian kerana bunyi yang dihasilkan ala-ala berada di konsert nyanyian.

SuperStar Blaster ini direka dengan bentuk ‘V’ untuk memberi bunyi yang meluas di kawasan yang terbuka. Fungsi Powerbass yang diberi membuatkan hati bagai nak gugur apabila mendengar muzik EDM.

Anda boleh menukar mod indoor ataupun outdoor mengikut keadaan sekeliling, malah ia juga kalis air dan percikan. Sambungan NFC yang memudahkan penyambungan antara telefon pintar boleh memainkan muzik selama lebih 12 jam. Harga dijual pada harga RM2,699 dalam pilihan warna hitam dan kelabu.

Anda boleh beli produk Monster di Monster Dealers Network.


Black Shark 2 Pro Kini Rasmi Di Malaysia – Harga Jualan Bermula RM2,499

Ini ada berita baik buat semua kaki gamer, sebuah lagi peranti gaming yang berkuasa kuda kini di rasmikan untuk pasaran tempatan iaitu  Black Shark 2 Pro yang mana ia bakal dijual pada harga bermula dari RM2,499. Peranti ini dilihat menerima penambahbaikan menarik di samping penawaran reka bentuk lebih mengancam.

Black Shark 2 Pro membawakan paparan bersaiz 6.39 inci AMOLED FHD+ yang pastinya memberikan pengalaman yang menakjubkan. Spesifkasi dalaman juga sangat baik apabila dihadirkan dengan cip pemproses Snapdragon 855 Plus yang sangat berkuasa. Melengkapinya, persediaan memori sehingga 12GB RAM dan storan dalaman sehingga 256GB (berasaskan UFS 3.0).

Untuk tetapan kamera, ia membawakan persediaan dwi kamera utama dengan gabungan lensa : 48MP (f/1.75) (Sony IMX 586) + 13MP (f/2.2) dan kamera hadapan pula adalah 20MP (f/2.0). Persediaan bateri juga tidak mengewakan apabila ia ditanam dengan kapasiti yang besar iaitu 4000mAh dan dipadankan dengan pengecasan pantas 27W. Lebih menarik, ia turut disertakan sistem penyejukan – Liquid Cooling 3.0 untuk pengalaman gaming terbaik.

Black Shark 2 Pro tampil dengan tiga pilihan warna menarik dan unik seperti Shadow Black, Iceberg Grey dan Gulf Blue (special edition) – turut disertakan pakej aksesori permainan komprehensif termasuk left-side gamepad and the gamepad stand! Berikut adalah penawaran harga peranti ini untuk pasaran tempatan :

Bagi memeriahkan kedatangan peranti ini, Black Shark telah memilih Shopee sebagai rakan e-dagang eksklusif untuk pelancaran Black Shark 2 Pro – Bagi yang berminat, ketersediaan adalah bermula hari ini.

Bersempena dengan Shopee 9.9 Super Shopping Day, Black Shark bakal mengadakan jualan kilat untuk Black Shark 2 Pro bermula hari ini hingga 12 September 2019! Lebih menarik, nikmati penjimatan berganda apabila anda menggunakan store diskaun RM10 dengan perbelanjaan minimum sebanyak RM1,000! Promosi adalah seperti di bawah :

Black Shark 2 Pro (8GB + 128GB)

[FREE GIFT] : Black Shark Limited Edition 10,000mAh Power Bank (bernilai RM99)

Black Shark 2 Pro (12GB + 256GB)


Samsung Memenangi Kes Rayuan Menentang Apple

US Court of Appeals telah menarik balik keputusan mahkamah yang dibuat tidak lama dahulu ke atas perbalahan paten di antara Samsung dan Apple. Keputusan yang dahulunya berpihak kepada Apple telah dipertimbangkan dan diadili tiga hakim dan mereka sebulat suara menolak keputusan yang dibuat oleh hakim mahkamah rendah sebelum ini. Samsung kini secara sah telah bebas dari tuduhan menciplak fungsi “slide to unlock” dan “quick links” di dalam peranti mereka.

Menurut wakil Samsung, mereka sangat gembira dengan keputusan terbaru itu dan menyatakan kini persaingan berada di tempat yang sepatutnya, iaitu di pasaran dan bukan lagi di dewan mahkamah. Dalam pada masa yang sama Samsung memohon agar mahkamah tinggi mendengar satu lagi kes rayuan yang juga difailkan Apple terhadap Samsung pada tahun 2011.


Apple Masih Belum Mengalah Terhadap iPhone 12 Mini!

Sungguhpun dikhabarkan jualan iPhone 12 Mini adalah sedikit mengecewakan, namun iPhone dikatakan masih akan meneurskan jualan dan mengekalkan saiz ini pada siri iPhone 13 kelak. Buat yang tidak mengetahui, iPhone Mini tampil dengan saiz 5.4 inci.

Menurut desas-desusbagi siri iPhone 13, akan terdapat 3 saiz skrin dan 4 produk model seperti siri iPhone 12.

Dalam pada itu, menurut Jom Prosser mendakwa iPhone 31 Mini akan keluar pada tahun ini namun tiada lagi iphone yang menggunakan 2021 iPhone SE.


Imej OPPO Enco Buds Tertiris? Bakal Sokong bluetooth 5.2??

Buat peminat OPPO, terdapat desas-desus yang menyatakan bahawa OPPO Enco Buds dilancarkan tidak lama lagi.  Menariknya beberapa imej didakwa milik peranti ini telah terdedah.

Imej yang didedahkan oleh Evan Blass ini memperlihatkan rekaannya dilihat seperti sangat berbeza dengan OPPO Enco X.

Peranti ini hadir dengan warna putih dan dikhabarkan menyokong lampu LED. Ia dikatakan turut hadir dengan sokongan Bluetooh 5.2.

Teruskan bersama kami bagi mengetahui perkembangan berita ini.


Samsung Umumkan Siri Q Soundbar Baharu, Dioptimumkan Oleh QLED TVs dan True Surround Audio

Samsung Malaysia Electronics telah mengumumkan soundbar Siri Q terbaharu yang disertakan dengan teknologi Samsung Acoustic Beam dan ciri Adaptive Sound yang baharu. Kerjasama di antara Samsung Audio Lab dan Harman Kardon pastinya memberikan kelebihan bagi model HW-Q90R, HW-Q80R, HW-Q70R dan HW-Q60R mempamerkan aksi terbaik.

Bagi 2 model ini, ia mampu menganalisis kandungan yang dimainkan menerusi viewer’s TV dan melaraskan tetapan mengikut scene. Model ini mampu menukar secara automatik kepada adaptive sound mode apabila Samsung 2019 QLED TV disambungkan dan pastinya mod AI akan dihidupkan. Ia turut ditawarkan dengan Samsung’s proprietary Acoustic Beam technology.

HW-Q70R disertakan dengan Dolby Atmos and DTS:X immersive dan 360-degree surround sound technology. Justeru pengguna boleh menikmati pengalaman sistem bunyi yang menakjubkan di kediaman anda.

Samsung turut membawakan pengalaman 3D sound menerusi model HW-Q90R dan HW-Q80R. Menariknya Q80R ini dilengkapi dengan 13 speaker termasuklah 2 upward-firing dan 2 bahagian firing speaker. Dalam pada itu, bagi Q90R, ia dihadirkan dengan 17 speaker termasuklah 4 upward-firing speaker dan 2 bahagian firing speaker. Ia membenarkan kedua-dua speaker ini memberikan bunyi yang mempersonakan.

Sebagai tambahan, HW-Q90R dihadirkan dengan Wireless Rear Speaker Kit (2 speaker) yang memberikan kepada pengguna pengalaman bunyi tanpa wayar yang mengagumkan. HW-Q90R dan HW-Q80R turut dihadirkan dengan sambungan tanpa wayar ke Samsung TV via Wi-Fi. Ia turut boleh dikawal dengan alat kawalan jauh Samsung TV.Bagi memudahkan integrasi ke dalam hidup pengguna, Q-Series sound bars baharu ini dihadirkan dengan sambungan Bluetooth yang membenarkan pengguna menikmati muzik berkualiti tinggi dari telefon pintar mereka,

Berikut adalam harga bagi model soundbar ini:

Samsung Q series sound bars kini telah tersedia di ke semua Samsung Experience Stores dan pengedar sah.


vivo Antara 5 Jenama Telefon Pintar Global Teratas di Suku Kedua Tahun 2021 Menurut Canalys!!

Menurut data terbaru dari Canalys, vivo menduduki tempat kelima di penghantaran telefon pintar global dengan pangsa pasar 10 peratus pada suku kedua 2021, meningkat 27 peratus tahun ke tahun 1. Angka suku tahunan dari Canalys menunjukkan bahawa vivo mengekalkan momentum pertumbuhan  untuk kekal di antara lima teratas dalam penghantaran telefon pintar global pada tahun lalu 2.

Dengan memanfaatkan pemikiran tempatan, memahami budaya dan pengurusan tempatan, vivo berusaha prestasi yang memberangsangkan apabila syarikat itu terus berkembang di seluruh dunia. Sehingga kini, vivo telah melancarkan rangkaian penjualannya di lebih dari 50 negara dan wilayah, dan disukai oleh lebih daripada400 juta pengguna di seluruh dunia.

Sebagai syarikat teknologi global terkemuka, vivo selalu menjadi sebahagian daripada telekomunikasi evolusi dan penyeragaman teknologi. Sehingga Mei 2021, vivo telah menggunakan lebih daripada 3,000 penemuan 5G paten dan mengemukakan lebih daripada 5,000 cadangan 5G kepada pembangunan standard telekomunikasi organisasi Projek Perkongsian Generasi ke-3 (3GPP). Sementara itu, syarikat tersebut telah sudah memulakan penyelidikan dan penerokaan 6G, yang dijangka dilancarkan sekitar tahun ini 2030.


Invivoscribe Umum Kelulusan FDA untuk Edaran Cerakinan Mutasi CDx FLT3 LeukoStrat sebagai Kit IVD di Amerika Syarikat

SAN DIEGO, 20 Mei 2020 /PRNewswire/ — Invivoscribe akan menawarkan Cerakinan Mutasi CDx FLT3 LeukoStrat® sebagai kit dengan perisian analisis yang diluluskan oleh FDA.

Pada tahun 2017, Cerakinan Mutasi CDx FLT3 LeukoStrat® daripada Invivoscribe menjadi ujian FLT3 pertama yang diluluskan oleh FDA dan dilancarkan sebagai perkhidmatan ujian di LabPMM, makmal klinikal Invivoscribe di San Diego. Kelulusan tambahan PMA oleh FDA ini memberi pilihan kepada pelanggan untuk membeli kit Cerakinan Mutasi CDx FLT3 LeukoStrat® berlabel IVD untuk menjalankan ujian secara dalaman. Keupayaan untuk menjalankan ujian FLT3 yang cekap, tepat dan objektif di makmal serantau, pusat rawatan kanser dan hospital dijangka dapat menambah baik pengurusan pesakit yang didiagnosis dengan leukemia mielogenus akut (AML).

Sebagai diagnostik bantuan untuk midostaurin (AS, EU, Switzerland, Australia), gilteritinib fumarate (AS, JP, EU) dan quizartinib hydrochloride (JP), CDx LeukoStrat merupakan satu-satunya ujian mutasi FLT3 diseragamkan secara global yang disahkan memenuhi piawaian kawal selia antarabangsa bagi mengesan mutasi genetik dalam gen FLT3, yang merupakan salah satu mutasi pemacu yang paling penting dalam AML. Cerakinan Mutasi CDx FLT3 LeukoStrat® boleh digunakan sebagai bantuan dalam penilaian untuk pesakit AML bagi rawatan dengan terapi bersasaran FLT3 yang diluluskan.

“Pelancaran kit berlabel IVD akan memberi manfaat kepada pesakit yang mengalami AML dan merupakan alat yang kritikal untuk penyedia penjagaan kesihatan bagi mengenal pasti rawatan yang paling sesuai untuk pesakit AML FLT3mut+ yang baru didiagnosis atau relaps/refraktori,” kata Jeffrey Miller, Ketua Pegawai Saintifik dan Ketua Pegawai Eksekutif Invivoscribe.

Tujuan Penggunaan AS Cerakinan Mutasi CDx FLT3 LeukoStrat® ialah ujian diagnostik in vitro berasaskan PCR yang direka untuk mengesan mutasi penduaan tandem dalaman (ITD) dan domain tirosina kinase (TKD) D835 dan I836 dalam gen FLT3 pada DNA genomik yang diekstrak daripada sel mononuklear yang diperoleh daripada darah periferal atau aspirat sumsum tulang pesakit yang didiagnosis dengan leukemia mielogenus akut (AML).

Cerakinan Mutasi CDx FLT3 LeukoStrat® digunakan sebagai bantuan dalam penilaian pesakit dengan AML yang mana rawatan RYDAPT® (midostaurin) dipertimbangkan untuknya.

Cerakinan Mutasi CDx FLT3 LeukoStrat® digunakan sebagai bantuan dalam penilaian pesakit dengan AML yang mana rawatan XOSPATA® (gilteritinib) dipertimbangkan untuknya.

Ujian ini adalah untuk digunakan pada Penganalisis Genetik Dx 3500xL.

Latar Belakang InvivoscribeInvivoscribe telah Improving Lives with Precision Diagnostics® (Menambah Baik Kehidupan dengan Diagnostik Jitu) selama lebih daripada dua puluh lima tahun, memajukan bidang perubatan jitu dengan membangunkan dan menjual reagen, ujian dan alat bioinformatik terpiawai kepada lebih 700 pelanggan di 160 negara. Invivoscribe turut memberi kesan penting terhadap kesihatan global melalui jalinan kerjasama dengan syarikat-syarikat farmaseutikal bagi mempercepatkan kelulusan ubat dan rawatan baharu dengan menyokong percubaan klinikal antarabangsa, membangunkan, mengkomersialkan diagnostik bantuan dan menyediakan kepakaran dalam perkhidmatan kawal selia dan makmal. Dengan keupayaan terbuktinya bagi menyediakan akses global kepada reagen, kit dan kawalan boleh edar, selain perkhidmatan percubaan klinikal melalui subsidiari makmal klinikal antarabangsa kami (LabPMM), Invivoscribe telah menunjukkan bahawa ia merupakan rakan kongsi yang ideal. Untuk maklumat tambahan sila hubungi Invivoscribe di: customerservice@invivoscribe.com atau kunjungi: www.invivoscribe.com.

Keywords:  Biotechnology Computer Software Computer/Electronics Health Care/Hospital Medical/Pharmaceuticals FDA Approval


Gambar Acah Mula Diperlihatkan, Dato’ Sri Siti Nurhaliza Kembali Menjadi Duta vivo!

Nampaknya, vivo sekali lagi mengacah peminat setianya dengan memuat naik beberapa keping gambar memaparkan penyanyi, Dato’ Sri Siti Nurhaliza sedang menjalani photoshoot bersama telefon keluaran mereka.

Posting yang disertakan kapsyen – “Biar Gambar Berbicara (diterjemah)”, jelas menujukkan bahawa vivo bakal bekerjasama dengan penyanyi tersohor itu dalam memperkenalkan produk terbaharu mereka.

Pun begitu, maklumat lanjut mengenai produk tersebut masih belum didedahkan. Apakah kejutan dibawa oleh vivo untuk kali ini? Sama-sam akita tunggu dan kekal bersama eRing untuk lebih info lanjut!


Hebat Memang Hebat! Miliki Mi Smart Band 4 Pada Harga RM149 – Ketersediaan Bermula Sekarang

Seiring pelancaran Xiaomi Mi A3 di pasaran tempatan, syarikat berkenaan turut memperkenalkan gelang tangan pintar mereka iaitu Mi Smart Band 4 . Ia hadir dengan penawaran ciri menarik yang pastinya memberi kepuasan berganda kepada si pemakai.

Dengan rekaan serba moden dan kemas, Mi Smart Band 4 menyokong paparan bersaiz 0.95 inci full colour AMOLED touch display (120×240 piksel). Ia menyertakan sokongan kalis air sehingga 5 ATM – sekaligus membolehkan pengguna memakainya untuk aktiviti berenang.

Lebih menarik, Mi Smart Band 4 dilengkapi bateri 135mAh dan menawarkan ketahanan bateri sehingga 20 hari untuk sekali pengecasan. Seperti biasa, Mi Smart Band 4 juga disertakan dengan sensor denyutan nadi untuk membaca tekanan jantung.

Kepada yang berminat, Mi Smart Band 4 boleh didapati pada harga RM149 bermula hari ini secara eksklusif menerusi beberapa saluran termasuk Lazada, Shopee dan Mi Store berdekatan. Maklumat lanjut, layari Xiaomi Malaysia.


Huawei Industry OptiX Solution Berjaya Dilancar di Asia-Pasifik

SINGAPURA, 18 Jun 2021 /PRNewswire/ — Hari ini, Huawei melancarkan Industry OptiX Solution untuk pelanggan dan rakan kongsi di rantau Asia-Pasifik (APAC), termasuk pelancaran siri baharu terminal optik Huawei OptiXstar. Menyatukan audiens yang terdiri daripada lebih 600 penggiat industri yang dihimpunkan dari seluruh rantau ini, upacara pelancaran tersebut meneroka nilai berasaskan senario yang dibawa oleh rangkaian optik — iaitu keandalan, kecekapan dan kesederhanaan — mendedahkan bahawa optik ialah pilihan yang tepat untuk transformasi digital industri.

Tatkala perkhidmatan digital berkembang, infrastruktur rangkaian tradisional tidak lagi mampu memenuhi permintaan yang semakin meningkat, dengan seni bina yang rumit dan ketidakupayaan untuk menangani ancaman keselamatan yang semakin bertambah mahupun memenuhi keperluan penaiktarafan yang kerap. Walau bagaimanapun, Huawei Industry OptiX Solution menawarkan seni bina rangkaian dipermudah yang menyokong pelbagai jenis aplikasi, bermula daripada kamera hinggalah terminal kawalan jauh, Sistem Maklumat Penumpang (PIS) dan banyak lagi.

Jason He, Naib Presiden Huawei APAC Enterprise Business Group (EBG), berkata: “Rangkaian optik akan memainkan peranan penting dalam merealisasikan transformasi digital industri. Huawei Industry OptiX Solution merupakan langkah ke hadapan yang penting ke arah menghubungkan dunia industri melalui rangkaian optik dalam pelbagai senario, termasuk stesen metro, lebuh raya, grid, kuasa, lapangan terbang dan pelabuhan. Hari ini, kami turut melancarkan siri produk Huawei OptiXstar yang dapat membantu membina pengalaman perangkaian berkualiti dan membolehkan pelanggan industri menangani cabaran khusus-senario. Kami telahpun dapat menyaksikan aplikasi komersial yang sangat besar dan tidak sabar-sabar menantikan lebih banyak lagi.”

Jason He, Vice President of the Huawei APAC Enterprise Business Group (EBG)

Huawei Industry OptiX Solution Bina Semula Infrastruktur Rangkaian Industri

Berdasarkan teknologi optik, Huawei Industry OptiX Solution direka bentuk dengan seni bina rangkaian dipermudah. Ia menyediakan penyelesaian operasi yang cekap untuk semua industri, mempunyai lebih jalur yang tinggi, kependaman rendah, liputan jarak jauh serta Operasi dan Penyelenggaraan (O&M) yang amat cekap.

Huawei OptiXstar Series Flagship Products for Huawei Industry OptiX

Mencapai Perkhidmatan Sangat Selamat, Andal, Tidak Diganggu

Huawei Industry OptiX Solution menggunakan teknologi dwi-pandu tuju Type-C berpaten untuk senario misi kritikal seperti kawalan terminal yang jitu untuk pengagihan grid atau di barisan pemasangan dalam kilang. Peralihan 50 ms berlaku apabila rangkaian mengalami kegagalan rangkaian yang disebabkan oleh bencana atau gangguan bekalan elektrik. Oleh itu, penyelesaian tersebut menjamin pengalaman perkhidmatan yang tidak diganggu, mewujudkan lewahan sistem Hujung ke Hujung (E2E).

Pelaksanaan Fleksibel dan Sokongan untuk Penjayaan Perkhidmatan Pantas

Huawei Industry OptiX adalah berdasarkan seni bina perangkaian dua lapisan, menghapuskan keperluan pemasangan kabel yang rumit dan pembinaan bilik Teknologi Maklumat (IT), satu faedah yang ketara apabila ruang bilik adalah terhad. Di samping itu, terminal Huawei OptiXstar boleh diprakonfigurasi untuk menyokong fungsi pasang-dan-pakai, lalu membolehkan perkhidmatan beroperasi dengan cepat, dengan kecekapan pelaksanaan meningkat dengan ketara, iaitu sebanyak lebih daripada 60%.

O&M Mudah: Seorang Jurutera untuk Satu Rangkaian

Platform pengurusan yang seragam menyediakan antara muka operasi yang divisualisasikan sepenuhnya. Dengan gambaran keseluruhan status rangkaian disediakan sekali imbas, keabnormalan rangkaian remeh dikesan — dan dipantau — terlebih dahulu. Hal ini bermanfaat terutamanya untuk lebuh raya dan aplikasi grid kuasa, yang mana berdasarkan sifatnya, pelaksanaan rangkaian adalah dalam jarak jauh dan pemeriksaan rangkaian di lapangan adalah sukar. Alat O&M menyediakan sokongan diagnostik rangkaian sehenti, membantu pelanggan industri menangani cabaran operasi rangkaian dengan kecekapan ditingkatkan sehingga 60%.

Huawei Industry OptiX Solution telahpun mendapat pengiktirafan daripada semakin ramai pelanggan industri dan dijangkakan bahawa rantau APAC akan serta merta menyaksikan aplikasi komersial yang pesat.

Klik di sini untuk maklumat lanjut mengenai Huawei APAC Industry OptiX Solution.

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu dalam empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawakan infrastruktur digital kepada setiap individu, kediaman dan organisasi demi dunia pintar yang terhubung sepenuhnya.

Portfolio produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka dengan rakan-rakan kongsi ekosistem, kami dapat mencipta nilai berkekalan untuk pelanggan kami, berusaha untuk memperkasa orang ramai, memperkayakan kehidupan rumah dan menginspirasikan inovasi dalam organisasi-organisasi mencakupi semua bentuk dan saiz.

Di Huawei, inovasi memberi tumpuan kepada keperluan pelanggan. Kami melabur dengan banyaknya dalam penyelidikan asas, menumpu pada kemajuan teknologi yang memacu dunia ke hadapan. Kami mempunyai lebih daripada 194,000 orang kakitangan dan kami beroperasi di lebih 170 negara serta wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya.

Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

Keywords:  Computer Networks Computer/Electronics Internet Technology Telecommunications New products/services


Penjualan Samsung Galaxy S8 Lebih Tinggi 15% Berbanding Galaxy S7

Setelah beberapa bulan selepas hari pelancaran Samsung Galaxy S8, Samsung telah mengumumkan bahawa mereka telah merekodkan penjualan sebanyak lima belas peratus lebih tinggi berbanding model flagship sebelum ini iaitu Galaxy S7.

Menurut DJ Koh, Presiden Komunikasi Mudah Alih Samsung, kenyataan dari media tempatan (Korea) pada minggu lepas menyatakan angka jualan yang merudum adalah tidak benar sama sekali.

Malah beliau menambah, penjualan semenjak hari pelancaran Samsung Galaxy S8 sentiasa berada dalam keadaan yang positif dan memberangsangkan. Namun, Koh tidak memberitahu angka yang sebenar tetapi beliau percaya Galaxy S8 dapat dijual dengan baik sementara model flagship siri Note yang mendatang.